text:
Dhiphuu (stress)
…………..
Dhiphuun miira yeroo baayyee nama mudatuu fi yoo madaala isaa eeggate(yeroo gabaabaa fi haala keessa jiran wajjin wal kan gitu) ta’e bu’a qabeessa .fkn qormaatni yoo ga’e dhiphuu madaalamaan akka qayyabatan nama godha,yoo waanti nama miidhuu namatti dhufe dhiibbaa dhiiga dabaluu fi rukuttaa onnee dabaluun dhiigni qaama hunda akka wal ga’u gochuun ofirraa faccisuu ykn boqachuu nama dandeessisa.
Yeroo dheeraaf dhiphachuun qaama ofii utuu hin fiigiin akka waan waa baqataa ykn fiigaa jirtaniitti yeroo hunda akka hojjetu gochuudha. Kun immoo qor-qalbii fi qaama namaa kaan irratti miidhaa hedduu geesssisa.
Dhiphuun kun mallattoolee kanneen akka jeequmsa hirribaa,yaada ofii sassaabuu dadhabuu, waa xiqqoon aaruu, nyaata jibbisiisuu, dudda kutaa,dhukkubbii qaama keessaa,garaa kaasaa fi kkfniin mullachuu danda’a.
Kanneen armaan gadii miidhaalee yeroo dheeraaf dhiphacuun fidan keessaa muraasa
- Namootni yeroo baayyee dhiphatan carraan dhibee dhiibbaa dhiiga (hypertension) fi onneetiif qabamuu isaanii ni dabala.
-
Dhibee asmii yoo silumaa qabu ta’e dhipuun ni hammeessa ,kan dura hin qabne keessumatti da’immman dhiphuu guddisan dhibee kanaaf ni saaxilamu
-
Ulfaatina qaama garmalee dabaluuf fi dhibee sukkaaraatii nama saaxila
-
Dhibee mukaa’uu/gaddabba’uu fi yaaddoo tiif nama saaxila
5.Dhibee garaachaatiif akka saaxilaman nama godha.namoota silumaa madaa garaachaa (gastric ulcer) qaban immoo akka isaan hin fayyine itti hammeessa.
- Mataa cabsaa deddeebi’uuf nama saaxila
-
Dhibee irraanfachuu (Alzheimer)f nama saaxila
-
Dulluma namatti ariifachiisuu irrayyuu du’a yeroo maleef nama saaxila
-
Fedhiin saalquunnamtii jeeqamuu kun immoo walitti dhufeenya hiriyaa ofii wajjinii ni jeeqa
-
Qulqullina hirriba namaa jeequu,hirriba dhabuu ykn hirriba baayyisuu ta’uu danda’a
11.Dhibee gogaa sooriyaasis jedhamu hammeesuu irrattis ga’ee qaba
MAALTU DHIPHUU NAMATTI FIDAA?
Namootni baayyeen waantootni dhiphuu dhala namaatti fidan taateewwan badoo ta’an qofa jedhanii yaadu,garuu waantootni alaan qabataa (positive) fakkaatan garuu qaama (Sammuu) namaa sanaa anniisaa dabaltaa gaafatan marti dhiphuu itti fiduu danda’u.kanneen armaan gadii Waantoota dhiphuu namatti fidan keessaa muraasa
*Hojii dhabuu
*Miidhamni qaama ofii irra ga’uu ykn dhibee hamaa qabaachuu ofii baruu
*Du’aan fira/aantee ofii dhabuu
*Gaa’ila keessa galuu (fuudhuu ykn eerumuu), gaa’ila ofii diiguu ykn adda ba’uu
*Lafa hojii ofiitii ykn gara manaatii (ollaa ykn maatii) hariiroo gaarii dhabuu
*Lafa jireenyaa jijjiirrachuu. Magaaluma tokko keessatti mana jijjiirrachuu ta’uu danda’a darbees biyyaa yeroo hundumaa hawwaa turtan dhaquullee ta’uu danda’a.
*Ulfaa’uu fi haadha/abbaa ta’uu(daa’ima argachuu)
*Waa eeguu ,waanta firiin isaa hin beekamne eeguun akkam akka nama dhiphisu namuu nibeeka.
*Amala dhuunfaa kanneen akka yeroo baay’ee yaada hir’ataa (negative) qabaachuu,waa gar malee abdachuu,yaada ofiitti cichaa ta’uu fi dhugaa fudhachuu dadhabuun dhiphuuf karaa banu.
FURMAATA
√Dhiphuu ittisuu fi yaaluuf qaama ofii sirriitti hordofuun beekuun baay’ee barbaachisaadha
√Hariiroo namoota wajjin qaban fayya-qabeessa gochuu. Rakkoo ofii
/dhiphuu ofii nama saalfii malee biratti haasa’uu fi miira ofii ba’an qabaachuu.
√Jiruu ofii sagantaan gochuu (Kan dursuu qabuuf dursa kennuu). Galii /manii qabaachuu fi galii ofii san kan yeroo gababaa keessatti raawwatamanitti caccabsuun hojjechuu
√ Waantoota ittiin Sammuu ofii boqachiisan baruun gochuu. Waanti nama tokko bohaarsu kaan bohaarsuu dhiisuu danda’a kanaaf kan ofii argachuun barbaachisaadha.
√Sochii qaamaa idileen gochuufi nyaata madaalamaa nyaachuun carraa dhiphuun qabamuu baayyee hir’isuu danda’a
√Waa’ee darbefi kan dhufu dhiisuun amma irratti xiyyeeffannoo gochuu. Lachuu humna namaa ol.
√Haala keessa jiran miiraan utuu hin ta’in tasgabbiin hubachuun kan furamu furuu. Gaafa dhiphatan dhiphuu ofii furuuf gara amala araada fidan gara garaa dhaquun namoota baayyee biratti beekamaadha.kun rakkoo san yeroof kan fure fakkeessuun nama daga.kanaaf amalli kun hammeessuu malee bu’aa akka hin qabne beekuun irraa of fageessuun furmaata dhugumaa barbaaduu dha.
√Waantoota dhabdan dhiistanii kan argattaniif galateeffachuu shaakaluu
√Hunda caalaa of baruu. Waanta sirreessuu (gochuu) dandeessanii fi hin dandeenye adda baafachuu. Addunyaa kana keessa namni waa hunda sirreessuu danda’u hin jiru.
√Jireenya hafuuraa ofii guddisuu/jabeessuu
‘ FAYYAA SAMMUU MALEE FAYYAAN HIN JIRU
Dr. Daawwitiin kan qophaa’e


c: text/html

text:
Oromoon Walloo humna Naannoo Tigiraay irratti waraana akka banuuf sossobamaa jiraachuu
Mootummaa Naannoo Amaaraaf daboo ba’ee, humna Naannoo Tigiraay (ABUT) irratti waraana akka banuuf jecha, qaamota Mootummaa Naannoo Amaaraatiin, Oromoo Walloof waamichi taasifamaa jiraachuu. Oromtichi maqaan isaa Mallasaa Caalaa jedhamu, Giddu-gala Oromiyaa Magaalaa Buraayyuu keessatti, mana hidhaa keessatti ajjeefamuun, reeffi isaa badheetti darbamuu.
Dargaggoonni Oromoo 6 rasaasa Poolisootaa fi Milishoota MKII’n galaafatamuu
Dhukaasa Jimaata Adoolessa 9, 2021, dargaggoota Oromoo nagaa irratti, Poolisoota Humna Addaa [Oromiyaa] fi Milishoota Mootummaa Koloneeffataa Impaayera Itoophiyaan, Konyaa Lixa Wallaggaa, Ona Ganjii, Ganda Ganjii Deembii, iddoo addaa Janjamoo jedhamutti banameen, dargaggoonni Oromoo ja’a iyyuu iddoo tokkotti galaafataman.
Sochii fi tarkaanfii WBO Zoonii Giddu-galaa: Jaal Jirranus waliin marii taasifame
Sochii fi tarkaanfii WBO Zoonii Giddu-gala Oromiyaa Lixa Shaggar, akkasumas akeekaa fi galma Qabsoo Bilisummaa Oromoo fi shoora Uummanni Oromoo QBO keessatti bahachuu qabu irratti xiyyeeffachuun, marii Itti-aanaa Ajajaa WBO Zoonii Giddu-gala Oromiyaa Lixa Shaggar, Jaal Jirranus waliin taasifame.
Gandeen Ona Gujii Lixaa 100 ol ta’an keessaa diigamuu caasaa Paartii Badhaadhinaa
Gandeen Konyaa Gujii Lixaa keessatti argaman, kanneen baay’inaan 100 (dhibba-tokko) olitti tilmaaman keessaa, caasaan Mootummaa Koloneeffataa Impaayera Itoophiyaa (Paartii Badhaadhinaa) guutumaa-guutuuttii diigamuun gandeen kunniin to’annoo WBO jala galfamuu.
Milkaa’ina dhabuu Qabsoo Bilisummaa Oromootiif komatamaan eenyu?
Qabsoon Bilisummaa Oromoo akka galma hin geenyeef maaltu taasise? Dogoggoroota mooraa Qabsoo Bilisummaa Oromoo keessatti dhalatanii fi kufaatiilee Uummata Oromoo mudataniif komatamaan eenyu? Galmi Qabsoo Bilisummaa Oromoo eessa? Uummanni Oromoo Galma Qabsoo isaa ga'uuf maal gochuu qaba?… Marii Oromticha Walloo tokko waliin taasifame.
Tikfatee-bultoonni Oromoo qabata WBOn hidhannoo hiikkachiifamaa jiraachuu
Oromoonni baay’inaan 1000 (Kuma-tokko) ol ta’an, Giddu-gala Oromiyaa, Ona Gidabarat keessatti hidhamuun gidirfamaa jiraachuu. Oromoota hidhamanii jiran kanneen keessaas baay’inaan 300'tti kan tilmaaman, Magaalaa Kaachis keessatti, mana dhiphoo keessatti baay’inaan hidhamuun, akkasumas, nyaata ga'aa fi wal'aansa fayyaa dhorkamuun dhibeelee daddarboo garaagaraaf saxilamaa jiraachuu.
Qabsaa’otni Oromoo QBO irratti wareegaman haala kamiin yaadatamu?
Uummanni Oromoo, goototaa fi qabsaa’ota ilmaan isaa, kanneen qabsoo walabummaa biyya isaanii Oromiyaa fi bilisummaa saba isaanii Oromoof taasisan irratti wareegaman bifa kamiin yaadachuu qaba? Kaayyoon gootota wareegamtoota Oromoo yoom guuta? Uummanni Oromoo galma qabsoo isaa ga'uuf maal gochuu qaba?…
Lola Hidhattoota Somaalee gosa Iisaan Uummata Oromoo irratti banamee jiru
Lolli babal’ifannaa daangaa Poolisoota Humna Addaa Naannoo Somaalee fi hidhattoota Somaalee gosa Iisaa, kanneen Mootummaa Koloneeffataa Impaayera Itoophiyaan deggeramaniin, Baha Oromiyaa, Konyaa Lixa Harargee, gandeen baadiyyaa Ona Mi'eessoo adda addaa keessatti Uummata Oromoo irratti adeemsifamu tibbana jabaachuun, tikfatee-bultoonni Oromoo iddoo loon ofii tikfatanitti ajjeefamaa, loowwan isaaniis hidhattoota Somaalee gosa Iisaan saamamaa jiraachuu.
Page 6 of 84

robotstxt: allowed

filter: keep


text:
Dubbii Iimaana Diigu-Kutaa 13.2
Akkaataa murtii amantii irraa dirqamaan beekkaman mormuun kufrii itti ta’u
3-Amma akkaataa murtii amanti irraa dirqamaan beekkamu mormuun kufrii itti ta’u ilaalla.
(A)-Mormuun kuni Rabbii olta’aa irratti kijibuudha. Nama Rabbiin irratti kijibe caalaa namni zaalimni fi yakkamaan hin jiru. Akkuma Rabbiin olta’aan jedhe:
“Nama Rabbiin irratti kijiba uumee yookiin keeyyattoota Isaa kijibsiise caalaa namni zaalimni (miidhaa hojjataan) eenyu? Dhugumatti, zaalimoonni (miidhaa hojjattoonni) hin milkaa’an.” Suuratu Al-An’aam 6:21
Ammas ni jedha:
“Rabbiin irratti kijiba uumuuf waan arrabni keessan kijiba dubbatuun, “Kuni halaala, kuni haraamaa” hin jedhinaa. Dhugumatti, warroonni Rabbiin irratti kijiba uuman hin milkaa’an. [Isaaniif] qananii xiqqootu jira. Adabbii laalessaatu Isaaniif jira.” Suuratu An-Nahl 16:116-117
(Kana jechuun Rabbiin irratti kijiba odeessuuf wanta Rabbiin haraama godhee “kuni halaala ykn hayyamamaadha”, wanta Rabbiin halaala godhe, “kuni haraama” hin jedhinaa. Namoonni Rabbii olta’aa irratti kijiba uuman wanta gaarii addunyaa fi Aakhiraatin hin milkaa’an. Addunyaa keessatti qananii xiqqoo baddutu isaaniif jira. Ergasii, Aakhiratti sababa isaan Rabbiin irratti kijibaniif adabbii laaleessaa garmalee nama dhukkubsutu isaaniif jira.[1])
Akkasumas, amanti irraa murtii beekkamaa mormuun shari’aa Rabbii olta’aa faallessuu fi mushrikoota daldalli akkuma dhalaati jedhaniin wal fakkaachudha. Kanaafi ibn Taymiyaan ni jedha: “Ilaalcha namootaatiin dubbii nabiyyootaa faallessuu fi dursiisuun hojii namoota Ergamtoota kijibsiisaniiti. Inumaa, kufrii hunda kan walitti qabeedha. Akkuma Shahrastaani jalqaba kitaaba isaa beekkama: “Al-Milalu wa Nihlu” keessatti jedhe: hundeen sharrii hundaa keeyyata [Qur’aanaa fi hadiisa sahiih] yaadaan faalleessuu fi shari’aa caalaa fedhii qullaaf dursa kennuudha.” Suni akkuma inni jedhe…” (Dar’u Ta’aarudi aqli wa naqli-5/204)
Kanarratti dabalatee, murtii Rabbii olta’aa mormuun Gooftummaa Rabbiitti gammaduu kan diigudha. Gooftaan Kan uumu, ajaju, gabrootaaf waan gaarii halaala kan godhu fi waan badaa haraama Kan godhuudha. Gooftummaa Rabbiitti gammaduu jechuun ajajaa Isaa shari’aa fi kawniyyaatti gammaduudha. Ajaja shari’aa jechuun ajajootaa fi murtiiwaan Qur’aana fi Sunnah keessatti dhufaniidha. Ajaja kawniyyaa immoo murtiiwwan adda addaa namni humna irratti hin qabneedha. Kan akka dhibee, du’a, rakkoo adda addaa. Namni Rabbii Gooftaa isaa akka ta’etti itti gammade, ajajoota lamaan kanniinitti gammaduu fi fudhachuu qaba.
(B)-Dhugumatti, iimaanni dhugoomsu fi mirkaneessu of keessatti hammata. Mormuun kuni kijibsiisuu fi waakkachuudha. Innis iimaana kan diigu waan ta’eef gonkumaa iimaana waliin bakka tokkotti ta’uu hin danda’u. Amanti irraa murtii dirqamaan beekkame mormuun keeyyattoota Kitaaba Rabbii azza wa jalla kijibsiisuudha. Rabbiin keeyyattoota Isaa dhugoomsuu fi mirkaneessutti ajajee jira. Nama keeyyattoota Isaa waakkatee fi mormee kufrii irratti murteesse, adabbii salphisaa isaaniif waadaa gale. Balbaloonni samii isaaniif hin banaman, Jannatas hin seenan. Rabbiin subhaanahu wa ta’aalaa ni jedha:
“Dhugumatti, warroota keeyyattoota Keenya kijibsiisanii fi isaan irraa of tuulan, balbaloonni samii isaaniif hin banaman, hanga gaalli qaawwa lilmoo keessa seentutti Jannata hin seenan. Akka kanatti yakkamtoota mindeessina.” Suuratu Al-A’araaf 7:40
Gaalli qaawwa lilmootin gonkumaa seenu hin dandeessu. Kanaafu, namoonni keeyyattoota Rabbii kijibsisanii fi isaan hordofuu irraa of tuulan gonkumaa Jannata seenu hin danda’an.
Ammas ni jedha:
“Warroonni kafaranii fi keeyyattoota Keenya kijibsiisan, isaan san adabbii salphisaatu isaaniif jira.” Suuratu Al-Hajj 22:57
(C)-Mormiin kuni hadiisota sahiih Rasuula (sallallahu aleyh wassallam) irraa gabaafaman kijibsiisuudha. Namni hadiisa sahiih deebisee ykn kijibsiisee inni kaafira akka ta’e aalimman (beektonni) mirkaneessanii jiru. Dhugaa kana hadiisni Al-Baraa’i ibn Aazib (radiyallahu anhu) yommuu akkana jedhu ni agarsiisa: Ani abbeeraa kiyyaan wal qunname. Isa waliin alaabaa duulatu jira. Ani isaan ni jedhe, “Eessa deemaa jirtaa?” Innis ni jedhe, “Ergamaan Rabbii sallallahu aleyh wassallam namicha niiti abbaa isaa fuudhetti na erge. Morma isaa akka haleelu (ajjeesu) fi qabeenya isaa fuudhu na ajaje.” Sunan Abu Daawud 4457, Sunan Nasaa’i 3332
Akkuma beekkamu, niiti abbaa fuudhun jala muramee kan dhoowwameedha. Saniifi, Ergamaan sallallahu aleyh wassallam nama niiti abbaa fuudhe akka ajjeefamu ajaje. Sababni isaas, inni Islaamaa irraa duubatti deebi’e. Rabbiin olta’aan ni jedha:
“Wanta darbe malee dubartoota abbootin keessan fuudhan hin fuudhinaa. Dhugumatti, inni fokkataa, jibbamaa fi karaan isaa hamaa ta’ee jira.” Suuratu An-Nisaa 4:22
(Kana jechuun wanta yeroo darbe raawwatame malee fuudhaa heeruma akkanaa irraa fagaadhaa. Hojiin fokkuun akkanaa raawwatamee jira. Garuu isin kana booda gonkumaa itti hin deebi’inaa. Dhugumatti, dubartii abbaan keessan nikaha hidhate fuudhun ykn ishii waliin wal-qunnamtii raawwachuun hojii fokkataadha. Namni kana raawwatu Rabbiin biratti jibbamaadha. Akkasumas, namni yommuu niiti abbaa fuudhu, wal jibbaa fi diinummaan ni uumama. Sababa kanaan, hariiroon firummaa ni cita. Karaan isaa hamaa fi badaa ta’ee jira.)
Ibn Kasiir niiti abbaa fuudhu ilaalchise ni jedha: Namni kana boodaa wanta kana hojjate, amanti isaa irraa duubatti deebi’ee jira. Kanafu, inni ni ajjeefama, qabeenyi isaa beeytul maal (Mana qabeenyaa) Muslimootatiif galii ta’a.” (Tafsiiru Ibn kasiir 1/444) (Kuni murtii haddii waan ta’eef kan ajjeesu nama dhuunfaa osoo hin ta’in iimaama ykn hogganaa Muslimootaati.)
Hadiisa Al-Baraa’i yommuu ibsu Ibn Jariir ni jedha: “Niiti abbaa kan fuudhe suni wantoota dhoowwaman lama hojjachuu fi Rabbiin faallessuu (ma’aasiyaa) irraa badii gurguddaa lama bakka tokkotti walitti fiduun daangaa darbee jira. Isaan keessaa tokkoffaan: nama Rabbiin keeyyata Qur’aanatiin haraama godhe nikaah hidhachuu. “dubartoota abbootin keessan fuudhan hin fuudhinaa.” (Suuratu An-Nisaa 4:22) Lammaffaan: qaama hormaata isarratti haraama ta’etti dhufu. Kana keessaa inni guddaan osoo Ergamaan Rabbii sallallahu aleyh wassallam jiranu hojii kana hojjachuu fi nama Rabbiin haraama godhee nikaah hidhachuu isaa labsuudha. Kana hojjachuun isaa kuni wanta hunda caalaa Ergamaa Rabbii sallallahu aleyh wassallam kijibsiisuu fi Qur’aana keessatti aaya (keeyyata) ifa taate waakkachuu isaa agarsiisa…. Sababa hojii isaa kanaan murtiin ajjeechaa fi morma rukutu isarratti darbe. Kanaafi, Ergamaan Rabbii sallallahu aleyh wassallam akka ajjeefamu fi mormi isaa rukutamu ajaje. Sababni isaas, nama Islaama irraa duubatti deebi’e keessatti kuni Sunnah isaati.” (Tahziibu Al-Aasaari 2/148)
Shawkaani ni jedha: “Hadiisa keessa, iimaamni nama wanta shari’aa keessatti jala murame beekkame, kan akka dhimma kanaa, faallesse akka ajjeefamu ajajuu ragaa agarsiisutu jira. Rabbiin olta’aan ni jedha: “dubartoota abbootin keessan fuudhan hin fuudhinaa.” (Suuratu An-Nisaa 4:22) Garuu namtichi Rasuulli akka ajjeefamu ajaje kuni niiti abbaa fuudhun haraama ta’uu kan beekee fi akka halaalatti ilaalun kan hojjate ta’uu hadiisa irraa hubatamu qaba…” (Nayl Al-Awxaari 8/322)
[1] Tafsiiru Muyassar-280, Tafsiiru Xabari-14/390
“Nawaaqidul Iimaani al-qawliyah wal amalayah” fuula 247-252 Abdulaziz bin Muhammad


text:
Barattoonni dubartootaa Yuniversitii waggaa tokkoffaa rakkoolee fi dhiibbaa adda addaaf saaxilamoo ta’uu isaanii kan ibsa ogeessonni dhimma saalaa murtii gara milkaa’inaatti isaan geessu akka murteessan gochuuf deggersa kan isaan barabaachisu ta’uu beeksisan.
Kanaaf fakkeenya kan ta’uuf Yuniversitii Walloo keessatti tattaaffiin godhamaa jiru rakkoolee barattoota dubartoota Yuniversitii adda addaa keessa jiran qaban kan irratti calaqqise ture.
Barattuun Yuniversitii Walloo tokko akka jettetti alli ittiin ulfa of irraa ittisan kan yeroo dheeraa fi gababaatu jira. Kana fayyadamuu dandeenyaan ulfa ofi irraa ittisuu dandeenya.
Yuniversitii Walloo keessa kan jiran barattoota dubartootaa waggaa tokkoffaa keessaa hangi tokko rakkoo saalaa ilaalchisee mudachuu kan danda’u irratti marii geggeessaa jiran. Carraa adda addaan kan geggeeffamu leenjii adda addaa keessaa tokko kan ta’e leenjiin kun barattoota waggaa tokkoffaa qofaa kan hirmaachiseef sababaan adda durummaa dhaan kan miidhaman isaan waan ta’aniif akka ta’e ibsameera.
Yuniversitichatti barsiistuu siiviksii fi amala gaarii kan ta’an professorri lammii Ameerikaa Loorii Hartimen Mahamud kanneen barattoota kanaaf ibsa kennan keessaa tokko.
Waraqaa qorannoo isaanii kan barreessan dhimmootii saalaa irratti ta’uu kan ibsan bariistuun lammii Ameerikaa kun barattoota waggaa tokkoffaa irratti fuuleffatamuun sirrii ta’uu isaa dubbatu.Barattoota dubartootaa gara Yuniversitii dhufan hedduu dhaaf maatiittii adda ba’uun isa duraa ti.
Jireenya maatii isaanii hin hirmaachisne ka jalqabaa. Yeroo kanatti maatiin isaanii to’annaa hin godhaniif. Gorsa kennuufii hin danda’an. Kanaaf barsiistuu sirna saalaa kan ta’an Dr.Masarat waliin ennaa dubbannu saaximamoo ta’uu isaanii itti amanne.
Sababiin isaas qofaa isaanii ti. muuxannoo isaanii duraatis. Sababaa kana irraan kan ka’e murtii isaan murteessan hangi tokko gaarii miti. Ykn sirrii ta’uu isaa hin beekan.
Leenjiin kun kan qophaa’eef sababaan asii maal akka hojjetan, maaliif akka as dhufan daran akka hubataniif murtii gara miklaa’inaatti isaan geessu akka horatan gochuufi jedhan.Leenjiin sun kan geggeessame deggersa Embaasiin Ameerikaa godheen ta’uun beekameera.
Leenjii sana irratti argamanii haasaa barattoota sana jajjabeessu kan dhageessisan Embasii Ameerikaa Finfinnee jirutti itti aanaa itti gaafatamaa gurmuu United States Peter Viruman ofitti amantaan isaanii dabaluu akka danda’u VOAf ibsaniiru.
Dubartoonni barnoota isaanii Yuniversitii addaan kutan bakka jiranitti, kanneen doorsisamanii fi yeroo tokko tokkos hookkarri quunnamtii saalaa irra ga’e haala jiru keessatti eenyutti akka dubbatan hin beekan. Keessuma isaaniitti akka qabatan barattoonni hangi tokko natti himaniiru. Kanaaf kilaboota sirna saalaa fi seminaarota kan akkasii yoo geggeessame yaaddoo miidhaan na irra ga’aa laata jedhu jalaa walaba ta’anii waan itti dhaga’ame dubbachuu danda’u.
Kanaaf, rakkoon ennaa irra ga’u ykn hiriyoonni isaanii dararaan saalaa ykn doorsisamuun irra ga’uu isaa ennaa argan eenyutti akka dubbatan beeku.


text:
Mee lafee ilmaan Oromoo caccabee, dhiiga dhangala’ee fi lubbuu biyya keessaa dhumaa jiru caalaa maaltu tokko nama godha?
Mee lafee ilmaan Oromoo caccabeefi lubbuu biyya keessaa dhumaa jiru caalaa maaltu tokko nama godha? Maaliif jaarmiyaaleen siyaasaa kunneen teessoo tokkorra taa’ani afaan tokkoon Oromoo tokko ta’etti dubbachuu dadhaban laata? Maaliif miidiyaan Oromoon qabdu loogii tokko malee hunda isaanii waltajjii miidiyaa tokkorratti fidee falmisiisuun gar tokkichatti akka dhufaniif dhiibbaa hintaasifne laata; maaf gartumaa qabachuun saba gooluun itti hammaataa jira laata? Warshaan Jaarmiyaalee Siyaasaa Oromoo oomishu dhaabbachuu qaba!….Adaraa dhaloota biyya keessaa hidhaa Wayyaaneetti caccabaa jirani, dhaloota qubee barnoota isaanii dhiisanii jooraa/tuu ta’anii dachee Oromiyaarratti garbaafi galtuu Wayyaanee ta’anii, adaraa haadha Oromoo ilmaanshee qabdu awwaallattee teessee, adaraa abbaa Oromoo ilmaafi intala qabu qabsoo kanaaf aarsaa godhee kennee, adaraa gootota ba’anii gala dhabuun jooraafi joortuu ta’anii iddoo buuteen wallaalamee, adaraa qabsaa’ota Oromoo durii ka’anii falma hamaa taasisuun bosona Oromiyaafi biyyaa ollaa keessatti caccabani, adaraa lafee gootota Oromoo jaarrraa tokkoo olii, Afaan tokkoon saba keessanitti dubbadha!, biyya lafaa kanarra waggaa kumaaf hinjiraatamuuti saba nagaafi bilisummaa dheebote kana dafaa qaqqaba; Warri gama miidiyaan gartummaa uumtanis nudhiisa; dantaa dhiigaa kan faayidaatti warri jijjiirrattanis Waaqayyo isin haagaafatu; dhiignifi lafeen ilmaan Oromoo isin haawaraanu— dhiiga ilmaan Oromoon taphachuu kana dhaabaati madaa saba kanaa yoo dandeessan fayyisaa, ….! ..
–
Via Beekan G Erena


text:
Waldaan Gargaarsaa Ifaa dargaggoo fi weellisaa Ifaa Taliilaa hundaa'ee yeroo ammaa barattoota harkaa qalleeyyi ijoollee 105 dhabbiidhaan barsiisaa jiraachuu ibse.
Kaayyoo Waldaa Gargaarsaa Ifaa
Waldaan gargaarsaa Ifaa daa'imman harka qalleeyyi barachuu hin dandeenye cina dhaabbachuun, meeshaalee barnootaa deeggaruun akka baratan taasisuu fi Maanguddoota keenya humnaa fi namoota isaan deeggaru hin qabne waantota isaan barbaachisuun deeggaruudha.
Waldichi yeroo amma miseensota tola ooltota 12 ta'an kan qabu fi yeroo ammas qaama motummaa dhimmichi ilaallatu irra beekkamtii argachuun Biiroo isaa magaalaa Adaamaatti banuun socho’aa jiraachuu dargaggoo Ifaa Taliilaa Gadaa Magazine'tti hime.
Galii Waldichaa...
"Waldaan gargaarsaa Ifaa yeroo ammaa galii ofiisaaf maddisiisu hin qabu, garuu lammiilee keenya laphee namaaf nahu qaban biyya keessaaf biyya alaa jiraatan irraa qarshii, meeshaalee barnoota, uffataa, zaayitaa, daakuu fi kkf walitti qabuun deeggaraa jira." jedhu dargaggoon kun.
Waldaan gargaarsaa Ifaa yeroo amma barattoota 105 dhaabbiin barsiisaa akka jiru fi maanguddoota 36 bakka jiranitti deeggaraa jiraachuu akkasumas ijoollee daandiirra jiraatanii fi namoota rakkataanif daara baasuun deeggara jiraachuu Hogganaan Waldicha Ifaan ibseera.
Garaa fuuladuraatti Waldaan Gargaarsaa Ifaa naannoo Oromiyaa magaalota garaagaraatti damee isaa babal'suun daa'imman harka qalleeyyi barsiisuu fi maanguddoota deeggaruuf karoora bal'aa qabaate socho’aa jiraachuus himameera.


text:
Seenaa filannoo Itiyoophiyaa keessatti rawwatamaa kan turan dhiittaan mirga namoomaa filannoo guutuummaa biyyaa isa 6ffaa irratti akka hin dabamnee gochuuf ykn hanqisuuf hojjataa kan jiru ta’u gamtaan jaarmayoota morga dhala namaa Itiyoophiyaa beeksisee jira.
Yeroo filannootti hir’achuu qaamaa kaasee hanga lubbuun namaa darbuu akka danda’uu maluu kan tilmaamee gamtaan kun dhiittaa mirga namoomaa kan akkasii fi kanneen biro hambisuuf jecha yeroo ammaa Haawaasaa keessatti leenjii kennaa akka jiru beeksisee jira.


text:
Yeroo jalqabaaf ATM eenyutu hojjate? PIN isaa maaliif dijitii afur qofa ta’ee hafe?
ATM (Automatic teller machine) yeroo jalqabaaf nama maqaan isaa John Sheperd Barron jedhamuun kalaqame.
Maashinii kana kalaquuf maaltu isa kakaase?
Namni kun Engineer yoo ta’u bara 1965 maallaqa baafachuuf gara mana baankii naannoo isaa jiruu deeme. Yoo mana baankii gahu sa’aatii hojiirra daqiiqaa sadii waan dabarseef olseenee maallaqa baafachuu dhorkame. Yeroo sanatti maallaqni hedduu waan isa barbaachiseef hiriyoota isaa biraa liqeeffachuuf yaalees hin milkoofne. Kana booda beekumsaa fi dandeettii qabuun maashinii sa’a 24 maamiltoota keessummeessu hojjachuuf itti yaaduu jalqabe.
Yaadi isaas galma gaheefii waggaa lama booda bara 1967 ATM machine yeroo jalqabaaf kalaqe. ATM jalqaba kalaqe sanas baankii bara 1965 daqiiqaa sadii dabarseennaan keessummeessuu didan sanaaf kenne.
PIN number ATM inni yeroo jalqabaaf hojjatee kun dijiitii jaha ture. Haa ta’u malee haati warraa John Sheperd Barron PIN dijiitii jahaa sammuutti qabachuu dadhabuu isheerraan kan ka’e John Sheperd Barron gara dijiitii afuriitti akka deebi’u godhe. Dijiitii afur ta’uunsaas gaarii akka ta’e hubatamee addunyaa irratti ATM jiru hundi PIN isaa dijiitii afur ta’ee hafe.
Biyya keenya Itoophiyaa keessatti ATM’n tajaajilli isaa maallaqa ittiin baafachuu qofaafi. Haa ta’u malee biyyoota guddatan keessatti tajaajila gurguddaa kennuurratti argama.
Fakkeenyaaf: biyyoota guddatan keessatti ATM’n qarshii nu harkaa fuudhee dhugaatii, nyaataa fi kkf namaaf dhiyeessuun tajaajila kennaa jira. akkasuma Nagaheeraa (Darasanyi) adda addaa kafaluuf faayidarra oolaa jira. Fkn, kafaltii ibsaa ji’a ji’aan dhufu kafaluuf waajjira ibsaa osoo hin taane gara ATM naannoo isaanii jiru deemun kafaltii isaan irraa eegamu akka raawwatan taasiseera.
Yeroo ammaa ATM modern ta’an PIN qofa osoo hin taane ‘biometric password’ faayyadamuun ashaaraa quba keenyaa kan dubbisan ni jiru. ATM kana yoo namni password keenya beeku nu jalaa hatellee itti fayyadamuu hin danda’u.


text:
Is Dr.Abiy Ahmed Ali trying to kill the undying Federalism in Ethiopia ?
Who are the most important anti federalists?
OMN: ODUU : Haala Yeroo Irratti (Sadaasa 20,2019)
OMN: Haala Yeroo Irratti Turtii Obbo Baqqalaa Garbaa Waliin (Sad. 20,2019)
የኢህአዴግ ፍቺ [11/19/2019].
EPP: Dabballeen OPDO ykn afaqalaaxeen TPLF olola hayyoota oromoo irratti oofaa jiru.
Karoorri oromoo lagaa fi gandaan qooduus jalqabamuf jira ammaa argitu.
Gowwaan kana haadha ko fuudhetu abbaa kiyya jedhe.”garuu dubbiin akkas miti alagaan alaguma.
ATM fi Abiyi peejii garagaraa banachuun ummata burjaajessaa jiru.warri har’a anatu siif beekaa jedhan kun warruma kaleessa master-pilaanii fi komand postii sagalee guutuudhan nurratti raggaasisedha.OPDO n wayyaaneetu dura sanyii gantuu faccaase waan ta’ef gantuu ta’an. filannoo bara 2020 kana korojoo saammuu fi hayyoota akka Dr Tsegaaye Araarsaa ,Dr Ittaanaa Haptee ,Prof-Hisqeel Gabbisaa ,Acti Jawar Mohhamed fi Yayyaa Bashir irratti olola saba sablammii ,amantaa muslimaa fi kirstaanaa fi saba oromoo fi amaaraa walitti buusuf siyaasa dalagachaa jiru akka fkn midhamuun baratoota keenyaa itti mul’achuu dideeti dhaabaa isaani lellisaa jiru , EPP isaanis ol kaasaa jiru. dhimma baratota oromoof dantaa hin qaban .yeroo kanati hala-dureen korojoo saamuu kan xummurame yoo tahu, leenjii gahaanis dabballee garaa hangaa gaditti kennamaafi jira. karaa biraan immoo oromoon miira keessa gale gaafa ejjannoo fudhate jawaartu akkas godhe ykn ebeluutu akkas godhe jechuun hayyoota oromoo farrajuuf adeemu.shirri kun warri filannoo bara 2020 irratti hirmaachuu fedhan hayyoota oromoo daangessufi.dabni ABO irratti waggaa tokkoo oliif xaxxamaa ture milkaa’uu didnaan ammaa immoo karaa adda ta’een dhufan.
Dhimmaa dhaabaa isaa malee kan ummata oromoo ,afaan oromoo ,fi daangaan oromiyaa waan dhaaba kana dhiphisuu hin qabu kuno argaa jirra. Tokkummaan biyyaa oromoo dhiibuu yoo ta’e ethiyoopiyaan diigamtee oromiyaan bara baraan ha jiraattu.hayyooni oromoo warri OPDO dhiphisaa jirtan jabaadhatuma itti fufaa ha maraattu.


text:
Kan erga jalqabamee torban lama hin guutin waraansi naannoo tigraay dhiibbaa inni biyyoota ollaa Sanaa akka Sudaan, Eertraa fi Somaaliyaa keessatti fidu dabalaa jira, jedhu xiinxaltoonni.
Loltoonni mootummaa Itiyoopiyaa lola torban lamaa booda magaalaa Meqelee irraa fageenya km 120 irra kan jirtu magaalaa Alamaaxaa to’annaa jala oolchan. Musxafaa Alii hayyuu dhimmi nageenyaa kan gaanfa Afriikaa ti. Alammaaxaa to’atu iyyuu mootummaan federaalaa walitti bu’iinsa yeroo dheeraatu isa eeggata jedhan.
Kun Itiyoopiyaan fuula duratti tarkaanfataa bakka itti dabalaa qabachuu akka dandeessu mul’isa. Garuu yeroon isaa ulfaataa dha. Waraansi kun tarii ripxe loltummaa ulfaataaf finiine kan IWEHATn fonqolchuuf ulfaataa ta’etti jijjiiramuu mala jedhan.”


text:
Ergaa ljoo!
Dhaamsa Yeroo!
Guyyaan sagalee kenninu tokko malee lamaa miti. Akka
yeroo galmee Ji’aas miti.
As butuus, achi butuus hin qabu.
Waxabajii 14 barii hanga galgalaa qofa. Sagalee teenya
kennuuf waxabajii 14 dagachuuniis, hifachuuniis
gonkuma hin taatu.
Ummanni galmaa’e hundi sagalee
akka kennu taasisuuf hojii amma hojjannuutu murteessa.
Dhaamsaa fi ergaan yeroo hundi asirratti xiyyeefatuutu
barbaachisa. Asirratti hoggansa sadarkaan jiruu fi
miidlyaalee biratti qaawaatu natti mul’ata.
Tibbana waltajjiilee hedduudha argaa jirra. Projaktoota baay’eetu eebbifamaa jira. Tamsaasa kallattii danuutu darbaa jira.
Kana mara irratti barbaachisummaan “Sagalee Kennuu” olqabamee dubbatamu qaba.
Qilleensi hundi kana dabarsu qaba. Ergaan ijoon waltajii maraa kana ta’u
qaba.
Guyyaan Sagalee Kenninu Waxabajii 14 ta’uu sirritti
beeksifamu qaba. Sagalee kennuun murteessaa ta’uu jala
muramee dammaqiinsi uumamu qaba. Nageenya qe’ee
ofi cimnee tiksuun dirqama ijoo keenya akka ta’e sirritti
hubachiifamu qaba. Ergaan ijoon, Dhaamsi Yeroo kana
ta’uu qaba.
Waxabajii 14 Sagalee Kennina!
Nageenya Qe’ee Ammarraa Tikfanna!
Ampuuliidha Filanna!


text:
Lola dhaabinsi Israa’elii fi Hamaas gidduu har’a ganama barii sa’a saddeetitti kan jalqabame yoo ta’u Israa’elii fi Gaazaa dhaaf sabatiinsi salphaa hin jedhamin ta’eefii jira. Prezidaantiin Yunaayitid Isteetis Joo Baayiden, muummichi ministeeraa Israa’el Benjamin Natanyaahuu kamisa kaleessaa haal duree tokko malee Hamaas waliin walii galtee lola dhaabinsaa irra ga’uuf walii galuu isaanii naaf himaniiru jedhan.
Ministriin dhimma alaa Yunaayitid Isteetis Antonii Bliinken, fuula Tweeterii isaanii irratti, guyyoota itti aanan keessa gama naannoo sanaatti imaluu dhaan hoogganoota Israa’elii fi Faalisxiin waliin illee mari’achuuf akka jiran ibsaniiru.
Israa’el Faalisxiinota Jerusaaleem irratti dhiittaa mirga namaa raawwatte jechuun Hamaas erga Caamsaa 10 qabee gara Israa’eliti rookkeetii gurguggisaa turte.
Prezidaantiin Yunaayitid Isteetis, dubbiif wal barbaaduu dhaabsisuuf mul’inatti utuu hin taane, bulchiinsi isaanii qaama tataaffii dimokraasummaa kan ta’e guyyoottan 11 darban keessa yeroo ja’a Natanyaahuu waliin dubbachuu isaanii ibsaniiru.
Gama biraan Baayiden prezidaantii Masrii Abdel-Fattah el-Sisi waliin kamisa kaleessaa mari’atanii jiran. Haasaa TVn darbeef daqiiqaa afuruuf tureen Baayiden, prezidaanti El-Sissi fi angawoota Masrii gameeyyii kanneen diplomaasummaa keessatti qooda ol aanaa qabaatan nan galateeffadha jedhan.


text:
Prezidaant Doonaald Traamp qorannaan aangoo irraa kaafamuu irratti dhyaate dabalaa ennaa deemetti deebiin barreeffamaan namni jalqaba icitii waa’ee isaan mormituu isaanii itti aanaa prezidaantii duraanii Joe Biden irratti Ukreeniin qorannaan akka geggeessamu gaafatan saaxil baase ga’aa miti jedhan.
Dhuga ba’umsaaf kallattiin dhiyaachuu qaba jechuu dhaan Traamp waa’ee nama icitii sana saaxil baasee twiter irratti maxxansan. Qorannaa aangoo irraa kaasuu sana ka shiraa ti jedhan.
Traamp tattaaffii qorannaa isaan irratti fuuleffatee kana ilaalchisuun yaada boodanaa kennan irratti abukaatoo Waashington kan ta’an Maark Zaayid erga isaan namni maqaan isaa hin tuqamne, kan icitii sana saaxile deebii isaanii barreeffamaan dhiyeessuuf tole jedhaniiru jedhanii booda. Seera tumtoonni Ripaablikaanotaas haalli akkasii fudhatama hin qabu jedhan.


text:
By Ibsaa Guutama
February 2017
The matter of Oromo Liberation
Seriousness of the Oromo in demanding for their independence has started to be felt by all that have interest in and hatred for independent Oromiyaa. As a result, scared internal and external forces are rushing to extinguish the fire of freedom. For them independent Oromiyaa means losing the opportunity to, plunder more, cheap and productive labor force as well as their best fighting machine. Against all odds Oromo revolution has raised political awareness of the colonized people to a level of no return to slumber. The colonizer for a long time had denied existence of Oromo resistance. Darg, the government that replaced the emperor ended without mentioning OLF by name. Wayyaanee had no choice but to accept Oromo national question and subverting it on implementation when possible. Oromo movement that was started by youth of that revolutionary generation has continued with more vigor and commitment. The enemy has also renewed its genocidal campaign using hired hands from inside but is unable to put brake on it. To leave in peace without fear or threat, Oromiyaa needs to be independent. Now, no Ethiopianist hoodwinking and collaboration or cacophony of the adversary and saboteurs can stop the new generation’s march to become free.
The days of old Nafxanyaa system are gone never to return. Monopoly over gun by the new adversary is a temporary matter. Therefore for those that have nostalgia for colonial system and those that were collaborating from lack of self-confidence or from xenophobia, time is against them because they are now living in a world that favors free and productive peoples not parasites. A system that brings occupation to an end is going to replace the hitherto existing archaic one. The right of the Oromo to national self-determination up to and including independence is not negotiable. No party, group or individual from Oromiyaa has the right to take national interest to a bargaining table. It is only free Oromiyaa that can receive those that are willing to be partners in negotiation of any sort, including how to live as good African neighbors. The bottom line for it is mutual respect for each other’s rights and interests. They are only free people that can make such choices. Therefore the ensuing clash will be between those that want independence and those that want to remain under modified colonial rule and their colonial allies, unless differences are fixed in time.
Another point to be realized is that it is only the Oromo that can decide what is good for them. No messing up in others affairs by chauvinists and the bully can anymore be tolerated. Oromiyaa being colony decolonization takes president over all options and promises. For Oromo individuals, if they wish so, it is their right to unite with the colonizer. But they cannot be equally loyal to Oromiyaa and Ethiopia at the same time; they have to choose side. They will not be unique in forming union with an adversary. To cite an African example, there were Eritreans that fought for union with Ethiopia when others chose independence and took to the mountains at last. They had even office in the Piazza of Finfinnee until 1962. One was legally registered with Ethiopian government and the other was registered in their people’s hearts.
As one famous anecdote goes, there were Eritreans, some unionist and others not. The unionists were packing to leave for Shaggar in fulfilling the slogan “Itophiyaa wayika’aa moot” (Ethiopia or death). The non-unionists tried to cajole the others to change their minds but in vain. Then they bade them farewell with a remark “Go, you will get both Ethiopia and death!” As predicted most were humiliated or tortured and eliminated in the hands of Ethiopians under false allegations. But those that chose independence came back with victory. All that run away to Ethiopia from own nation had met the same end before they could change their minds. Nobody is immune from the same fate. Not even great Goobana Daaccee.
The Oromo have at present a problem of separating the unionist from the independence camp. Even OPDO is trying to be nationalist when it was made to be unionist and collaborator. Oromo “unionists” and collaborators are vocalists and manipulators. They can camouflage under every shade. They have slowed down progress of the struggle but failed to win the hearts of the silent majority that is craving for independence. Collaborators have no honor to protect as a result they are seen passing in silence when Oromo people’s identity and honor are attacked by agents of their buddies.
Some Oromo politicians are not capable of originating political ideas. For that reason, they are relentlessly working on hijacking the mainstream struggle and changing the course. As a result, the anticolonial struggle got vulnerable to sabotage by infiltrators and opportunists. Oromo youth since the sixties have not come sacrificing for servitude but “walabummaa” (independence). These days the word “walabummaa” is seen being taken out of most Oromo discourses. For some it is safe and tactically expedient to avoid. But tactics without declared strategy are empty words. A fight for independence demands taking risks safety is not the priority. When walabummaa is the strategy tactics can be drawn only if one has strong and effective Oromo rear. What worries many is “political correctness”; not expressing an idea that their mentors do not approve. Still for others it is personal lack of conviction to be free.
Those that work for walabummaa can draw various tactics without compromising the National Kaayyoo assuming they have disciplined organization and grassroots support. Those that clandestinely work for union with the colonizers should not talk about it being tactics for liberation. Movements shrouded in secrets and not transparent to the nation can be source of great political debacle. In Oromo tradition selfishness and showiness are not admirable qualities. Those that have such qualities will find excuses to circumvent national ethical standards for their own self glory. If that is not achievable in national context they will have no shame to accept offer from the enemy, which they start praising as good friend. They believe they can fool their people; but the silent majority is not foolish but tolerant.
The struggle has now become for two end goals; independent Oromiyaa and democratic Ethiopia. One is either in the first or the second, there is no middle way. To reach both has a process that must be clear from the very beginning. Democratizing Ethiopia does not need to be Oromo. Its advocates had already accepted their Ethiopian identity. It had been tried and failed before. Since it has come back the struggle as then becomes between Ethiopianists and Oromiyaans. There are also dropouts now as then. Oromiyaan struggle and betrayals did not start this century or this decade. It is a continuous process from previous era. The struggle has come growing and sharpening adding more elements, determination, commitment and knowhow and its good will is indivisible. There are those with personal issues that want to disconnect the present from the past. Despite that, this generation continues to march under the Kaayyoo and the banner which millions of heroines and heroes have fallen with. The role of Oromo quislings in the occupation and oppression of Oromiyaa will not be forgotten. That is the defect continuing to haunt the Oromo unless fixed.
Oromo political struggle started as a unified entity. Much time, energy, wealth and life have been paid to keep it undivided. But, helped by external forces, the forces of disunity are getting successful in weakening and dividing it. It now requires new attention from Oromo revolutionaries. Committed political leadership is indispensable to defeat and dismantle the occupation fortress. The tactics of the enemies are getting clearer by the day. Their strength and weakness are transparent. Their plateau top fortresses are broken and become open market places and they have nowhere to hide. Whether they like it or not, the indigenous shall be the sovereign over them. Urban residents as citizens of Oromiyaa will enjoy better privileges and assurance than when they were under Habashaa colonial rule. Towns, being part of their country Oromo will not vandalize them. Do they choose autocracy over democracy?
The strengths of the enemy, if one can call them strengths, are mobilizing the most shameless, shallow, opportunistic good for nothing persons from all part of the empire and smear the good name and stand of the Oromo people publicly. They are waging a psychological war to demoralize and dehumanize the Oromo with gossips and words from malicious bootlicking intellectuals. As the saying goes empty vessels make the most noise. In all other aspects they are weak unless they get help from beyond the oceans. Without that they know they are never match for the Oromo. But even that will not be their monopoly anymore. The Oromo have survived despite greater campaigns and attacks by immense fire power and “Asmat” (voodoo) by renowned dabtaraas for over a hundred years; their morale cannot be broken by present day ignorant riffraff.
The struggle for emancipation of the nation has to get off the ground by concerted efforts of those that stand for liberation. It is only them that can save the nation by bringing back the lost rights, sovereignty, and national honor. Boundless magnanimity and selflessness from leaders are required to mobilize patriots. On the other hand unionists have ceased the anticolonial struggle. Now they are working hard to bring about a transitional Ethiopian government in which they will have seats and share in colonial power and plunder. In all the commotion of the diaspora from Ethiopian empire this objective is clearly visible. All meetings under Habashaa name, Oromo or other name and wriggling of TPLF agents are all about how to sabotage national struggles and form transitional administration for Empire Ethiopia. Their leaders are bunch of losers that are waiting to take advantage of sacrifices made by Oromo youth. That was what all the hullabaloos of Ethiopianists were about.
Oppressed peoples like the Oromo are fighting for their right of national self-determination up to and including independence. They are not interested in harming legitimate interest or rights of others. Genuine revolutionaries are not against Oromo nationals forming different organizations; but insist on tolerance and understanding for each other. All should not necessarily gather under one organization but have coordination of efforts. Let all go their way if it could really take them anywhere. When we talk of Oromo ones heart automatically goes to Oromo in Oromiyaa. But now good numbers of Oromo are found in the diaspora. Most have taken citizenship of a country in which they got asylum. They are forming families and producing children. Not only as source of material and intellectual support for Oromiyaa but they must also be considered as kin that need to take care of themselves as well.
From the first African migrants it is easy to learn what identity crisis could mean. Many of those are now trying to trace their roots for psychological and historical satisfaction. They are human beings that historical accident brought them to foreign land to live under dire conditions. They have participated in building the country in which they found themselves and contributed in blood, sweat and knowledge. But still they are being looked down upon by those that reached there first. Most present day Oromo in diaspora may have no problem of knowing their roots. But concerted action is needed to pass it to following generations. Therefore building strong union of world Oromo community can be one of the solutions. Formation of North America Oromo community was taken as step towards the right direction. But when this lesser task did not materialize how could one trust if a bigger difficult task can be successful?
Every activity in diaspora is carried out according to the law of the land where they are registered. That makes them legitimate, responsible and accountable to members and foreign governments. Therefore community based social organization is preferable and is reliable than multi-organizational gatherings. In particular to include political organizations in such formation is inviting partisan bickering that had been fracturing Oromo political struggle to this day. Membership to community organizations is based on individuals that present themselves for social relations. For this reason it is easier to keep community organizations neutral and common to all nationals irrespective of political affiliation, region or creed. Its mission and vision should cover what could be done not what should be done. Though there could be overlaps, division of functions between political and social organization have to be defined. Individuals are expected to leave their other organizational jackets at the door of community organizations. All Oromo conference that includes organizations and individuals can be conducted on ad hoc basis to discuss on state of Oromummaa and other matters concerning the nation. Its resolution could be implemented by organized participants. This should be a conference called by consensus of elites not by groups or individuals that try to outwit the other for whatever reason.
Oromo of all walks of life and in all geographical areas are still searching for the best way to get answer to the Oromo question. Movements like Oromo conferences or conventions, group meetings and seminars are being organized by activists, religious and civic societies. Brainstorming is going on in all corners. If the outcomes were not predetermined something good could come out of them. Strong independent political organization is needed to make use of the results. Social conferences could help in pointing out what caused the paralysis in Oromo independence movement? With this opportunity they can also suggest common ethical standards (Safuu) for Oromo interactions. All economic and social activities have to contribute to political empowerment of the nation not further weaken its already staggering political movements.
The present generation is the inheritors of principles of Gadaa ethical code or Safuu. They have to revise, develop and live by it. Let us hope the social movements, with patience and tolerance towards each other will bring forth fruitful output. If they are successful they can maintain cohesion among Oromo diaspora and help strengthen Oromummaa outside Oromiyaa and act as its external voice. In the struggle to be free, if all practicing different faiths, political orientations and professions act together, they can hasten Oromo liberation. But forming different conferences or conventions without absolute need for it is ridiculous. It indicates that there are defects in human relations and contributes only to wasting Oromo meager resources. All those that sincerely feel responsibility for the people and show concern for survival of the nation have to critically evaluate their actions; and do the right and honorable thing before divisions created between groups and individuals go deeper to divide members of the nation in the diaspora.
This semester, two Oromo gatherings are scheduled to take place in US. Allegations have already started circulating; supporters of one accusing the other as being sponsored by bodies that have no good name among the Oromo public. The allegation could be true or it emanates from lack of goal transparency or there is clash of personalities. It would have been preferable if they could merge their projects. Short of that it is good if all concentrate on their own schedule only and try to cool down their fans and leave to the results to prove them. They must know that bickering between groups could result in jeopardizing national harmony. So far, many such engagements had contributed in the weakening of Oromiyaa independence movement. It had fractured the diaspora into region, religion and age groups. In some cases it was purposely done by those that had alien mission to execute. Let us hope that these ones do not deserve the same label. This writer is commenting with the assumption that activists in both groups are dedicated to the liberation of Oromiyaa; he may be wrong. If that is not true there is no reason why many of us who stand for national Kaayyoo bother with bunches of Ethiopianists in Oromo clock? We have fought the original enemy and we can fight any that question our rights to independence. Let Waaq forbid, his assumption being proved wrong. As free people there will be no reason to bit around the bush than declaring one’s true intentions.
As for liberation of Oromiyaa, nothing short of strong disciplined political organization or solidarity and selfless leadership can drive it to the finish. Therefore Oromo politicians have to start thinking how to cleanse their mind from any consideration other than carryout duties and responsibilities incumbent on them. If any group could contribute towards this in good faith it is welcome. All who really want Oromo to be one among free peoples of Africa should be able to shelf their differences, suppress their egos and set an interim distance they can cover together. Formation of independent republic Oromiyaa and joining democratic Ethiopia are questions that get answers only when self-determination of Oromiyaa is realized. Till then nothing hinders all to coordinate their efforts and pay the sacrifice it requires for its fruition. This can be done if the name labels they carry have Oromummaa at heart. They can have common agenda for internal and external relations. However unity might be advantageous, merging organization will not be necessarily essential. Each can moves with one’s own pace. Mighty organization can be formed by few effective people that can mobilize great followers. Those that have similar outlook need no negotiation but understanding.
The struggle may require armed resistance or peaceful political struggle alone or both to reach the interim destination. After that as to which direction to take, the people have to decide. Unless such understandings are created no one should be blamed for attacking the other for they are becoming adversaries not companions. Today the colonial power is weakened beyond repair. To ally with such dying power for Oromo nationals amounts to hating their being Oromo or they are alien hirelings. At this time when the nation is nearing victory many galtuu (minions) are coming forward with empty promises. The case of OPDO figures could be cited. OPDO was systematically disabled from birth. It is colonizers weapon and doesn’t have its own volition. It can never be Oromo organization as it stands.
There could be loose people in the ranks of OPDO that talk without thinking. Even then most talks are guided by alien bosses. They can discuss about nationalism and obstacles to development, enough to be topic of discussion for those that want to give them benefit of the doubt from own wavering or dubious stand. No genuine Oromo nationalists will take them seriously except the naïve and those with Ethiopianist inclinations. It must be said again and again that OPDO as an organization is not Oromo’s but Tigraaway’s marionette not its Frankenstein wretch. It is maneuvered by invisible string of the puppeteer, TPLF. For OPDO to assert Oromiyaa’s constitutional right is to expect marionette to act without the puppeteer. But it must be known that what OPDO utters is only what EPRDF/TPLF approves. If not it will be a declaration of war against the mother party. But it is not, because it has no brain of its own to take independent stand. Otherwise it should have withdrawn from EPRDF for attacking Oromiyaa and opened all prison gates to let political prisoners out. If it could do that history will absolve OPDO from all sins it hitherto created.
In the diaspora Oromo have several community association, religious institutions and civic and political societies for at least quarter of a century. But progress in their growth doesn’t commensurate with capabilities of Oromo lying abroad. So far they are not able to create well-functioning local communities, harmonious faith institutions and effective civil societies. Fixing these should be a test for viability of any higher endeavor.
Oromo nation is now in a critical situation where pretenders seem to outmaneuver patriots confusing Oromo question. They present it as if Oromo do not know what they want unless they formulate one for them. The name of Oromo youth is used for this confusion as if the youth has different question from the whole nation. From behaviors of some cadres many are afraid if Ethiopianist eggs are not being incubated by Oromo hens. The forces of liberation have to develop critical thinking to question why things are done in certain ways by friends or enemies. They should not applaud for all contradictory statements. Our destination is yet far off; many may leave us on the way. Only those those dead on duties are praise worthy. There are many obstacles to overcome; ignorance of actors; individual ambitions; enemy infiltrations and forces of reaction. The Oromo are believed to be capable in handling those. They believe they could present themselves to third parties as equals if only they are sovereign over territory that they can defend. Oromummaa cannot be built in the air and in a situation lacking homeland to fallback to.
TPLF has objectives. To attain them it will use any means at its disposal. One such means is the emergency proclamation. Aim of the proclamation is to disable the Oromo from protesting against it and to eliminate and reduce Oromo numbers with that pretext. Numerous Oromo nationals that it could lay its hand on are driven to Nazi like concentration camps disabling them from participating in any sort of movements. This is in addition to those that go to established prisons. All top Oromo leaders of loyal opposition parties and several of their cadres are in such prisons. Thousands of Oromo nationals have disappeared and killed in the streets. Several farmers are massacred indiscriminately on the streets and in the fields by armed militias trained, equipped and led by TPLF. Thousands were not dislocated before standing their ground to defend their families and their land gallantly with arms snatched from the enemy using sticks and stones. TPLF’s campaign will significantly reduce circulation of numbers of able bodied nationals. The proclamation in that case is achieving its purpose. But ultimately it will be a failed plan. All the monarchs before it had tried ruthlessly, by cutting limbs, breasts and tongues. But the Oromo is still there with greater numbers than all its neighbors including the butchers. To wipeout Oromo for good has proved a wasted effort for colonizers. For Oromo revolutionaries there is nothing greater than the matter of liberation of Oromiyaa. That is why they should keep on reminding about it until the Kaayyoo hits its goal. Long live independent Oromiyaa!
Honor and glory for the fallen heroines and heroes; liberty equality and freedom for the living and nagaa and araaraa for the Ayyaanaa of our fore parents!
Ibsaa Guutama
February 2017
-------------------------------------------------------------------------------------------------------------
Dhimma Bilisummaa Oromoo
Oromoon walabummaa saanii gafachuun, kanneen fedhaa fi jibba Oromiyaa walabaa irraa qaban ququuquu eegalee jira. Kana irraa kan ka’e keessaa fi alaa sodaan kan itt bule ibidda birmadummaa kana dhaamsuuf hurrisaa jiru. Oromiyaa bilisoome jechuun carraa itt fufanii caalaa saamuu dhabuu; human saanii gatii bushaa fi homishaawaa dhabu; looltuu gita hin qabnes ni dhabu jechuu dha. Rakkina kanaa hunda jalatt warraaqsi Oromoo of bara cunqurfamoota koloneeffamoo sadarkaa lamuu deebi’ee gonka hin mugamnen gahee jira. Koloneeffataan bara dheeraaf sochiin akkasi akka hin ture haalaa bahe. Dargii, mootummaan Nugusicha bakka buhe maqaa ABO utuu hin dhahin raawwatee. Wayyaaneen gaaffii Oromoo beekee, gaafa empayeritt sirriitt harka galfachuu bare doomsuu malee filmata biraa in qabu turee. Sochiin dargaggoo Oromoo dhaloota warraaqaa sanaan jalqabame giidoo fi dudha guddaan itt fufee jira. Diinnis duula qaceefixa saa haaromsee, qaxaramtutt dhimma bahus dhabuunii hin dandeenye. Sodaa fi dorsisa malee nagan jiraachuuf Oromiyaan walaboomuu qabdi. Amma sossobii fi kalchi yk waci nyaaphaa, dhaloota haaraan bilisummatt dhiichu dowwuu hin dandahu.
Barri Nafxanyaa dullattii akka hin deebinettt sokkee jira. Diinni qawwee irratt dhuunfaa qabaachuunis waan yeroo gabaabduu taatii. Kanaaf addunyaan keessa jiraatan kan leellisu birmaduu fi homishaawoo ummata tahan, malee digaluu kan tahan miti. Sirna kute kan yaadanii fi kanneen of irratt amantee dhabuun yk ummatootaaf jibba qabachuu irraa kan kahe nyaaphaa kalchaa bahan, yeroon isaan waliin mitii. Iddoo sirnna bosose kan bu’u isa qabama raawwachiisu. Mirgi sabummaa ofii ofiin murteeffachuu Oromo, kan walabummaa dabalatu dhoofsisaaf waan dhihaatu miti. Golli, murna haa tahu abbatokkeen, fedha Oromoo diriira dhaadhessaa dhiheessuu dandahu hin juru. Kanneen miiltoo tahuu barabadan, dhoofsisa kamiifuu, akkamitt olloota Africa misha tahanii jiraachuu dabalatee, kan simachuu dandahuu Oromiyaa bilisa qofa. Barbaachisaan, mirgaa fi fedha walii walii ulfeessuu taha. Filmaata akkasii gochuu kan dandahan ummatoota bilisa qofaa. Kanaaf, garagarummaan yoo yeroon furmaata argachuu baate, lolli itt haanu kan tahuu, kanneen walabummaa fedhanii fi kan kolonumaa kabeebsame fedhanii fi koloneeffatoo isaanii kalchan gidduutt tahuuf adeemaa.
Kan beekamu qabu biraan, waan isaaniif tahu murteeffachuu kan dandahan Oromo qofa tahuu dha. Ofirroo fi karisooti dhimma nama biraa keessa lixanii borcuun callifameee hin darbamu. Oromiyaan kolonii waan taateef wareega fi filmaata hunda kan dursu, kolonummaan dhibamuu dha. Oromoo abba abbaan yoo hawwa ofii tahe koloneeffataa waliin tokkummaa ummachuun mirga saaniitii. Garu, altokkoon Oromiyaafis Itophiyaafis amanamoo tahuu hin dandahanii; gara filachuu qabu. Diina waliin tokkummaa ummachuun kan raajamu hin tahu. Fakkeenya Afrikaa tokko dhahuuf, Eertranoti yero jarri kaan walabummaa filatanii dhuma irrattis gaara seenan Itophiyaa waliin tokkummaa ummachuuf kan lolaa turan jiru. Finfinnee, Piyaassaa keessaallee hamma 1962tt waajjira qabu turan. Tokko mootummaa biratt kan galmaawe yoo tahu kaan garaa ummata saanii keessatt galmaawanii.
Himi tokko akka jedhutt, Eertranoti garii tokkummaa kan ummatan, kaan kan hin ummatin turan. Jarri tokkummaa dhaadannoo “Itophiyaa wayika’aa moot” jedhu bakkaan gahuuf Shaggar bahuuf xaxatan. Kanneen Tokkummaa hin taane yaada geeddarsiisuuf ofumaa dhama’anii turanii. Sana booda “Dhaqaa, Itophiyaas du’as ni argattuu” jedhan jedhama. Akkuma dhaqabameef haddheessaa sobaan hedduun salphifamanii yk guraarfamanii dhabamsiifaman. Saba ofii irraa Itophiyaatt kan baqatan hundi yaada ofii utuu hin jijjiirratin carraama jara kanaatu irra gahe. Hiree akkasii irraa kan dandamatu hin jiraatu; Goobana Daacee guddichillee!
Oromoon si’ana jara tokkummaa fi mooraa walabummaa irraa addaan baafachuu dadhabaa jiru. OPDOn illee Tokummaa fi kalchutuu tahee uumamus sabboonaa tahe yaalaa jira. Oromoon “Tokkummaa” fi kalchitooti, wacaa fi dira’ina guddatu. Gaaddisa hunda jala of dhossuu yk gaararraawuu dandahu. Qabsoon akka tiratu tolchanuu, ummata sagaleen hin dhagahamne dharraa walabummaa qabu wayyabicha gara ofiitt hawwachuu hin dandeenye. Nyaaphaa kalchituun ulfina hin qabdu; kanaaf yeroo eenyummaa fi ulfinni ummata Oromoo keettolii dhibantoota saaniin haleelamu calisanii yoo irra darban mullatu.
Malbulchesitooti Oromo tokko tokko ejjennoo saanii dhugaa argachuf ammalee obonboleett keessa seenanii gadi galuu dadhabaa jiru.Sana yaaluu mannaa qabsoo muummicha butanii karaa irraa maqsuuf yoo ifaja’an argamu. Kanaaf qabsoon farra kolonii hankaaksa luuxxee galtuu fi ayyaan laallattuuf saxilamaa jira. Dargaggoon Oromoo jaatamoota keessaa kaasanii ashkarummaa fi utu hin tahin walabummaaf wareegamaa hardha gahani. Bara kana qooqi walabummaa jedhamu dubbii taasifamu keessaa hambifamaa jira. Toko took hambisamuun saa tooftaaf jechuu fedhu. Garuu tooftaan tarsimoo beekamu of duubaa hin qabne qooqa duwwaa hundee hin qabne. Walabummaan yoo tarsimoo tahe tooftaabaafachuun kan dandahu, nammi tokko duubbee Oromoo dhimma baasuu dandahu yoo qabaate. Hedduu kan yaaddessu “sirrooma malbulchaa” dhabnaa laata jechuu dha; yaada gooftoliin saanii hin feenett bu’uu. Kaan kaaniif bilisa tahuu sodaachuu dha.
Kanneen walabummaaf hojjetan dhaaba naamusaawaa fi deggersa ummata ballaa qabu. Kaayyoo sabaa utuu hin faallessin tooftaa adda addaa baafachuu dandahu. Kanneen lafa jala koloneefataa waliin dalagan waa’ee tooftummaa saa dubachuu hin qabani. Sochooti iccitiin kafanamanii ummatichaaf keessaan laalii hin taane madda balaa malbulchaa tahuu dandahu. Dudhaa Oromoo keessatt ofittumaa fi of agarsiisuun akaakuu leellifaman miti. Kanneen akaakuu akkasii qaban hangameessa safuu sabaa achi gatanii surraa ofiif sababa itt barbaachuu dandahu. Sana argachuun saba ofii keessatt yoo dadhabme, qaanii waan hin qabneef kan diinni itt hiixatu fudhatanii fira gaarii tahuu saa afarsuu eegalu. Ummata ofii gowwoomsuu kan dandahan itt fakkaata; garuu wayyabi cal jedhu kun dandahaa dha malee gowwaa miti.
Qabsich amma itt gala lamaf taheera; Oromiyaa walabaa fi Itophiyaa demkraatofte. Nammi took isa tokkoffaa yk lamaffaa keessa tahuu malee bakki giddu galeessi hin jiru. Bakka lamaan gahuun yaa’a jalqabumaa dursee ifsamuun irra jiru qaba. Itophiyaa demokraatessuun Oromoo tahuu hin gaafatu. Kanneen afarsan qaata eenyummaa Itophiyaa fudhachuu saanii beeksifatanii. Sun waan dur yaalame kufe. Erga deebi’e qabsichi, Itopiphistoota fi Oromiyoota gidduu taha.Akkuma durii kan harcanis jiru. Qabsoon Oromiyootaa fi ganamuun jaarraa kana yk kurnoota kana keessa hin eegalle, waan dur irraa itt fufaa dhufe. Qabsichi guddataa fi qaramaa, eegalee, murannoo, dudhamaa fi beekumsa caalaa dabalataa dhufe; feedhi mishi argamsiise kan bibinxa’amu miti. Rakkina ofii qaban furuuf kanneen durii fi si’ana gargar kutuuf yaalan jiru. Sun tahus, dhalooti kun Kaayyoo fi alaabaa goototi kumkuma tahan waliin kufan qabatee dhiichuu itt fufa. Qoodi goobanooti Oromoo qabamaa fi hacuucama Oromiyaa keessatt qaban hin irraanfatamu. Mudichi yoo sirreessamuu baate Oromoo irra marsaa kan hafu taha.
Qabsoon malbulchaa Oromoo akka tokkee ofiijiroott eegalee. Akka addaan hin baaneef yeroo, giidoo, qabeenya fi lubbuu hedduutu itt qisaasame. Garuu deggersa humnoota alaa irraa argataniin, aangoti gargar baaftuun dadhabsiisuuf babankaasuutt milkii argataa kan jiran fakkaataa. Amma warraqxoti Oromoo keessa deebi’anii akka haaraatt itt dammaquu barbaachisa. Diina injifatanii daannoo saa diiguun, hooggansa malbulchaa dudhama qabu malee hin tahu. Tooftaan diinaa guyyuu ifa bahaa deema. Jabinnii fi dadhabbinni saanii keesaanlaalii dha. Daannoon saanii tabba irra ture diigamee lafa gabaa tahee waan jiruuf, bakka itt dhokatan hin qabani. Isaan jaallatanii dhiisanii jarri abbaa biyyaa isanirratt moo’aa ni tahu. Jiraattoti magaalaa akka nambiyyaa Oromiyaati mirgi fi iggitiinqabaatan, yero kolonii Habashaa turanii gad hin tahu. Demokrasii irra ofaangessummaa caalchifatuu laata?
Jabinni diinaa, yoo jabina jedhama tahe, namoota qaanii hin beekne, oldhihoo, ayyaan laallatu, wayitt hin galle, golee empayeraa hunda funaananii maqaa fi ejjennoo Oromoo ammba keessatt akka xureessan hiriirsuu dha. Hamilee saanii cabsanii namaa gaditt ilaalchisuuf duula jette jettee fi qooqota beekota shiraan guutaman, milla arraboo diinaa irraa argataniin duula ayyaamquwii banaa jiru. Akkuma jedhamu, “Qodaa duwwaatu sagalee guddaa baasa”. Yoo manyaa gamaa gargaarsa hin arganne, isaan gara halleen dadhaboo dha. Sanaaf malee akka Oromoo hin gitne isaanuu beeku. Sunu yeroof malee sii’ach dhuunfaa saanii tahee hin hafu. Oromoon waggoota dhibbaa oliif duula olhaanoo fi falfala dabtara beekamoo irraa baraaramee yoona gahee jira; haafa juujuu hardhaatiin hamileen saanii hin tuqamu.
Qabsoon bilisummaa sabichaa ifaajjee kanneen walabummaaf ijaajjaniin qindaawuun lafaa ol ka’uu qabaa. Isaan qofa kan mirgoota ilmoo namaa, moo’ummaa fi ulfina badan deebisanii sabicha baraaruu kan dandahan. Jaalbiyyoota hiriirsuu fi ofirra dabarsanii ilaaluun ofkenna hoggansaa gaafata. Karaa biraan “Tokkummooti” waraana farra kolonii dhiisanii jiru. Kan isaan jabeessanii hojjetaa jiran mootummaa cehumsaa Itophiyaa, kan isaan keessaa barcumaa qabanii fi aangoo koloneesaa fi saamicha argamu hirachuu itt dandahan argamsiisuu dha. Wacabbara Badii empayera Itophiyaa dhufanii hunda keessatt akeeki kun ifee mullata. Walgahooti maqaa Itophiyaa fi Oromoo fi wuwuxifati keettolii TPLF hundi akkamitt akka qabsoo sabaa doomsanii bulcha cehumsaa Empayera Itophiyaa itt dhaabuu dandahan ilaala. Hoogganooti saanii hogga’ootaa wareegama dargaggoo Oromoo godhan irratt anjaa fudhachuuf eeggataa jirani. Waci hundi Itophiyaanistootan tolfamaa bahan kanumaafi. Afaan malee dandeettii saa hin qaban.
Ummatooti cunqurfamoon akka Oromoo kan lolataa jiran mirga hiree sabummaa ofii hanga walabummatt ofiin murteeffachuu dandahuufii. Mirga seeraan kanneen biro qaban miidhuuf yaada hin qabanii. Warraaqxoti dhugaa namooti Oromoo tahan dhaaba addaa ummachuu hin mormanii; garuu waldandahuu fi wal qayyabannoon akka jiraatu gaafatu. Hundi dirqiitt dhaaba tokko jalatt walitt dhufuu in qabanii; garuu ifaajee saanii yoo qindeeffatan dansa. Bakka itt geessuun qabaannaan hunduu karaa karaa ofii haa deemanii. Waa’ee Oromoo yoo ka’u garaan hundaa Oromoo biyyatt hafe yaadaa. Garuu si’ana Oromoon lakkofsa guddaa Badii tahanii jiru. Hedduun biyya kooluu itt galaniif nambiyyaa tahanii jiru. Bultii dhaabbatanii daa’immanis hora jiru. Akka Oromiyaa fi gargarsa waatatt fi qaroomaa kennan qofatt utuu hin tahin, sabboonota ofis gargaaruuf gamtoomu qabaniitt ilaalamu barbaachisa.
Godaantota Afriikaa duraanii irraa waa’ee burjaajii eenyummaa barachuun ni dandahama. Hedduun saanii si’ana bu’aa ayyamquyii fi seenaa inni qabaachuu dandahuuf qaccee dhalootaa qorachuutt kahanii jiru. Haala hamaa jala akka jiraatan danuu seenaatuu biyya halagaatt fide. Biyya keessatt of argan ijaaruu irratt qooda fudhatanii dhiigaa, dafqa fi beekumsa gumaachanii jiru. Haa tahu malee ammayyuu kanneen dura achi gahaniin gad ilaalamaa jiru. Oromoo Badiin si’anaa qaccee saanii baruuf rakko hin qaban taha. Garuu dhalootaa dhalootatt dabarsuuf gocha qindaawe gaafata. Kanaaf tokkummaa hawaasa Oromoo addunyaa jabaa ijaaruun furmaatota jiran keessaa tokko. Uumamuun Tokkummaa Hawaasa Oromoo Ameerkaa tarkaanfii kallatii sirriitt fudatame jedhame hark rukutameefii. Sana utuu rogaan gad dhaabuun hin milkaawin, hojii jabaa caalaatt darbuun ni milkaawa jedhamee attamitt amanama?
Gochi Badii hundi akka seera biyya itt galmeefamaniitt gaggeeffama. Sun miseensotaa fi mootummoota halaga biratt, seerawummaa, abbaawummaa fi itt gafatamummaa kennaafii. Kanaaf dhaaboti hawaasomaa, hawaasa irratt ijaaraman, hunda caalaa amansiisoo dha. Keessattuu, dhaaba akksii keessatt dhaabota malbulchaa dabaluun qoccolloo golootaa qabsoo Oromoo hanga hardhaatt caccabsaa bahan afeeruu dha. Miseensummaan waldaalee hawaasaa abba tokkoota hariiroo hawaasomaaf dhihatan irratt hundaawa. Unkeffammi hawaasa irratt ijaarame biyyi abbaa ofii yeroo dararamu dhaqabuuf caalaa kennataa dha; akka ammaa, yeroo TPLF milishaa afaan Somaalee dubbattu hiriirsee Oromiyaa saamsisuu fi Oromoo irratt duula qacefixii gaggeessu kana jechuu dha. Jarmota hawaasaa hin baabsinee fi miseensummaa malbulchaa, godina yk amanteen utuu gargar hin baasin hundaaf kan waloo akka tahan gochuun ni salphata. Ergamsii fi daayi saa waan tahuu qabu uttuu hin tahin waan tahuu dandahu taha. Wal irra bu’i yoo jiraachuu dandaheyyuu, hirmaati hojii dhaabota malbulchaa fi hawaasa gidduu jiru taliila tahuu qaba. Korri idlee Oromoo yero gabaabaa kan dhaabotaa fi abba abbaa dabalatu, haala Oromummaa fi dhimma sabichaa biraa irratt mari’atu waamamee, murtoo inni dabarsu qooda fudhatoota ijaaramaniin hojii irra ooluu dandaha. Kun kan hayyooti irratt waliigalanii waaman malee kan seenaa irratt wal saaman tahuu hin qabu.
Oromoon sadarkaa fi lafquwii hundaa, ammayyuu gaaffii Oromoof deebii argamsiisuuf kara karaa bobba’aa jiru. Sochooti hawaasomaa akka kora yk gumii, walgahoota murnaa fi seminaaroti, hisatoota, hawaasa amantee fi noolaan gurmaawaa jiru. Mariin adda addaa deemaa jira. Yoo itt bahi saanii dursee kan qophefaman hin tane waan dansatt bahuu dandahu. Yoo abba tokkooti bolola saanii of duubatt dhiisuu hayaman karaa sirrii ni argatu taha. Hobbaatii argamanitt dhimmi bahuuf dhaaba malbulcha jabaa gaafata. Walgahooti hawaasomaa kaasaa laasha’ina sochoota bilisummaa Oromoo bira gahuu ni dandahu taha. Ayyaana kanaan argameen, hariiroo Oromoo gidduutt tahuuf hangameessa safuu kan hundaaf waloo tahe irratt yaada dhiheessuus ni dandahu. Gochooti diinagdee fi hawaasomaa hundi, sochoota malbulchaa qaata bitintiraa jiran caalaa muuyyesuuf utuu hin tahin sabicha angessuf gumaachuu qabu.
Dhalooti si’anaa dhaalaa maqii akeeka yk safuu Gadaatii. Keessa deebi’anii ilaaluu fi guddisanii ittiin jiraachuu qabu. Sochooti hawaasomaa obsaa fi walii dandahuun hobbaatii homishaawaa taheen as bahu jennee haa abdannu. Yoo milkaawan Oromoo Badii gidduutt walitt dhiheenya uumuu fi Oromummaa Oromiyaa alatt jabesuu fi sagalee saa alaa tahanii maa’ii baasuu dandahu. Qabsoo birmadummaaf godhamu irratt yoo kanneen amantee, leelloo malbulchaa, oguma adda addaa shaakalan waliin hiriiran bilisummaa Oromoo shaffisiisuu dadahu. Garuu akeekuma tokoof walgahii adda addaa waammachuun waan nama dhibuu. Sun hariiroon namoota gidduu mudaa akka qabuu fi qabeenya Oromoo ofiiyyuu hin jirree qisaasuu akkadandahu agarsiisaa. Kanneen dhugaatt rakkinni ummatichaa fi baraarama sabichaaf dantaa qaban gocha saanii qeeqaan madaaluu qabu; utuu addummaan murnootaa fi abba tokkoota gidduutt uumamuu caalaatt gadi fagaatee miseensota sabichaa Badii gargar hin facaasin waan sirrii fi ulfina qabu tolchuutu irraa eegama.
Walakkaa waggaa kana keessa walgahooti Oromoo lama UStt tahuuf saganteeffamanii jiru. Haddheessi qaata biyya guute; deggertooti isa tokkoo, jara kaaniin qaamota Oromoo biratt hin jaallatamneen deggeramaa jira jechuun maqaa wall dhahaa jiru. Haddheessi kun dhugaa tahuu ni dandaha yk itt galli keesaanlaalii tahuu dhabuun ni mala yk walgipha’a nameenyaas tahuun ni mala. Yoo hamilata saanii walitt baqsuu dadhaban, utuu hundi hojii harkaa qabanitt xiyyeeffatanii, dhugaa saaniif hobbaatiin raga akka bahuu godhanii ni filama ture. Qoccolloon murnoota gidduutt dhalatu atooma sabichaa akka booressuu dandahu huubachuu qabu. Hanga yoonaa dubbiin akkasii sochii walabummaa dadhabsiisuu irratt akka gumaache argamee jira. Badii, godinaatt, amantee fi hiriyaatt meelachiisee ture. Tokko tokko kanneen ergamsa diinaa hojii irra oolchaniin beekaa tolfame. Jara kana booqaan sun itt hin bahu jennee haa abdannu. Barreessaan kun kan yaada kana kennu murni lamaanuu bilisummaa Oromoof tattaafatu jedheetu; dogoggoruu ni mala. Yoo sun dhugaa hin taane, kanneen kaayyoo sabaaf ijaajjan, bissii funaasa Itophistootaa waaroo Oromummaa jala dhokataniif waanti dhimma godhataniif hin jiru. Nyaapha eegalaan wal hadhanii jiru, kan walabummaa Oromiyaa gaaffii jala galchuu kamiinuu walii bahuu hin seesanii. Yaadi saa akka dogoggora hin taane Waaq haa baraaruu!
Kan bilisummaa Oromiyaa ilaalu irratt, dhaaba malbulchaa yk tumsa naamusa qabu fi hoggansa ofkennee gaditt kan fiixaan baasuu dandahu hin jiru. Kanaaf malbulcheesitootii Oromoo dirqamaa fi abbawmaa irra jiru malee yaada biraa akka gidduu hin galchineef sammuu ofii akka itt afaalla’atan yaaduu qabu. Kanneen Oromoon ummatoota birmaduu keessa tokko akka tahan fudhatan, garagarummaa saanii rarraasuun, ofuffummaa saanii ciipha’anii fageenya waliin joga’uu dandahan murteessuun waaliin hiriiruu dandahu. Oromiyaa walabi unka’uu fi Itophiyaa demookraatoftu soquun, gaaffota gaafa Oromiyaan hiree sabummaa ofii ofiin murteeffachuun mirkanaawe qofa deebii argatani. Hangasitt hunduu hamma hobbaatiin argamutt humana saanii qindeeffatanii akka hin qabsoofne kan dhorgu hin jiru. Amma, dhimmi keessaa fi alaaf bu’uura waloo qabaachuu dandahu. Tokkummaan anja qabaatullee, dhaabota walitt baqsuun barbaachisaa hint ahu. Hundu hanga tarkaanfii ofiitt socho’uu dandaha. Dhaabi cimaan namoota hidda kutuu dandahan yartuu, kan hoomaa lakkoofsa hin qabne hiriirsaniin unkeffamu ni dandaha.
Qabsichi itt gala gabaaduu gahuuf diddaa hidhannoo yk qabsoo nagaa qofa yk lachanuu barbaaduu dandaha. Sana duuba hiree ofii ummatichatu murteessa. Waliigaltee akkasii irra hin gahamu taanaan jarri walii nakkarii malee miltoo waan hin taaneef maaliif walitt bu’uun eenyuu hin komatamu. Hardha humni kolonii akka kabeebsamuu hin dandeenyett fafatee jira. Nama Oromoof, humna du’aa jiru kanaa tumsuun, Oromoo tahuu ofii jibbuu yk qaxaramaa halagaa tahuutt hedama. Yeroo kana, galtuu hedduun wareega konkaa taheen as bahaa jiru. Kanaa ilaalchisee, dubbii namoota OPDO dhahuun ni dandahama. OPDOn eegalumaa sirnaan fafate. Meeshaa halagaa fedha ofii hin qabne.
OPDO keessa namooti utuu hin yaadin dubbatan jiru taha. Sunuu kan dubbatamu masaka gooftolii saanii halagaa qofaanii. Waa’ee sabboonummaa, gufuu misoomaa kan fakkatan irratt dubbachiisuun kanneen daddaqina ofii irraan kan kahe bu’aa ciicannoo kennuufii barbaadaniif waan irratt haasa’amu argamsiisuuf. Gowwaa fi kanneen Itophistummatt duufan yoo hin taane sabboonaan dhugaa sirinyaatt isaan hin fudhatu. OPDOn akka dhaabaatt kan Oromoo akka hin taane deddeebi’ee himamu qaba; uumaa Frankenstien Tigraawayi utuu hin tahin waantaphee “maariyooneet” jedhamtu saatii. Liillana hin mullanen namicha “puppeteer” jedhamuu, TPLFn olii gadi unkuramti. OPDOn mirga Oromoon heeraan qabu jabeessa jechuun “mariyooneet” puppeteer malee ofiin sosso’uu dandeessi akka jechuu taha. Kan beekamuu qabu waanti OPDOn afaanii baafatu, waan EPRDF/TPLF hayyamuuf qofa. Sun hin taane taanaan gola haadhatt waraana labsuu taha. Garuu sun hint ahu; maaliif yoo jedhame, ejjennoo walaba fudhachuuf surrii ofii waan hin qabneefii. Sanaaf malee Oromiyaan rukutamuu saaf EPRDF keessaa of baasee ulaa hidhaa hundaa bane hidhamtoota malbulchaa gad dhiisa ture. Utuu sana godhe seenaan cubbuu hanga yoonaa hojjete irraa OPDO faloo baasa ture. Sun yaacii dha.
Badiin, yoo xinnaate arfacha jaarraaf waldaa hawasaa, dhaabota amantee fi jarmota noolaa fi malbulchaa hedduu qabu.Garuu guddinni agarsiisan dandeettii Oromo ala jiraniin wal hin gitu. Hamma yoonaa hawaasota naannaa sirriitt hojjetan, dhaabota amantee atoma qabanii fi garee noolaa dhimma baasan uummachuu hin daddeenye. Kana fayyisuun waan olhaanu hojjechutt darbuuf qormaata taha.
Sabi Oromoo si’ana sadarkaa hamtuu kan fakkeessitooti, jaalbiyyoota shawwaduun gaaffii Oromoo joonjessan irra gahee jira. Akka waan yoo isaan tottolchaniif malee Oromoon waan barbaadan hin beekneett dhiheessu. Joonjee kanaaf, akka waan dargaggoon Oromoo ummaticha irraa gaafii addaa qabaniitt maqaan saanii dhahaama. Akka dabballooti tokko tokko of tolchanitt handaaqqoon Oromoo akka hanqaaquu Itophistoota hin haammanne kan sodaatan jiru. Humnooti bilisummaa, gochii tokko tokko maaliif diinaa fi firootaan akka tokkott tahan, qeeqaan ilaalu misoonfachuu qabu. Waan walfincilan hundaaf harka rukutuu miti. It gala irraa fagoo jirra; hedduun karaa irratt nu dhiisuun waan maluuf kan jiruu irratt kaayyoott cichanii darban qofatu farfamuu qaba. Irra haanuuf gufoolii hedduutu jiru; waldhaalina taatotaa; bolola abba abbaa; luuxee gala keettoo diinaa fi humna duubatt harkiftoota. Oromoon kanneen too’achuuf dandeettii riphaa qaba. Qaama sadaffaatt walqixxummaan dhihachuu kan dandahan, yoo biyya saanii irratt moo’ummaa qabaatani eeggachuus dandahan qofa tahuu amanu. Oromummaan qilleensa fi haala biyya itt dheessan hin jirre irratt ijaaramu hin dandahu.
TPLF akeeka qaba. Bakkaan gahachuufis waan dandahu hundatt dhima baha. Labsi hatattamaa dhiheenya labse kanneen keessaa tokko. Aggaamsi labsichaa Oromoon akka ittiin mormuu hin dandeenye dadhabsiisuu fi sanaan qabatee lakkoofsa Oromoo gadi cabsuu dha. Oromoo harka irra buufachuu dandahe hunda mooraa nama itt guuran akka kan Naziitt galchuun sochii kamuu keessatt akka qooda hin fudhannee hankaaksee jira. Kun kanneen mana hidhaa beekamuutt guruu ala. Hogganootaa fi dabballooti dhaaboota Oromoo mormituu amanamtuu hedduutu mana hidhaa akkasiitt hidhamaa jiru. Sabboonoti Oromoo kumootii bakki gahan dhibamuutt dabalee hedduutu karaa irratt ajjeefaman. Lafa saanii fudhachuuf qotee bulaa hedduutu lafa irraa haxaawama jira. Kumaan buqqa’anuu utuu maatii fi lafa isaanii irraa ulee fi dhagaan hin facisin harka hin kennanne. Qawwe haarkaa buufataniin jannummaan ofirr faccisaa akka kufan dhagahuun kan bara baraan farfamu. Duulli TPLF sochii sabboonota jajjaboo hanga tokko dadhabsiisuu hin hafu. Akkasitt yoo laalame labsichi akeeka saa fiixan baase taha. Garuu xumuratt karoora hankaake taha. Nugusooti isa duraa, harmaa, arfanii fi arraba kutuun sanuma yaalaa turani. Garuu Oromoon lakkoofisaan, jarii isa qalan dabalamanii hardhallee ollota ol tahe argama. Kun Oromoo haxaa’anii fixuu yaaluun ofumaa dhama’uu akka tahe koloneeffataaf mirkaneessee jira. Warraaqxota Oromoof wanti dhimma bilisummaa Oromiyaa caaluuf hin jiru. Hanga Kaayyoo fiixaan baasanitt waa’ee bilisummaa Oromoo yaadachiisuu dhaabuu hin qaban. Oromiyaa walabi haa jiraattu.
Ulfinaa fi surraan gootota kufaniif; walabummaa, walqixxummaa fi bilisummaan kan hafaniif; nagaa fi araarri Ayyaana abboolii fi ayyoliif haa tahu!
Ibsaa Guutama
Guraandhala 2017


text:
Masjiidni Mana Rabbiiti. Masjiidni bakka muslimoonni jama’aan keessatti walitti qabamanii, Rabbii isaaniitiif itti sujuudani. Masjiidni bakka qalbiin Muslimootaa itti tasgabbooftuudha. Walumaa galatti masjiidni mana muslimoonni heddu akkaan jaalataniidha. Masjiidota dachii tanarra jiran keessaa masjiidonni gurguddoon 3, Islaamummaa keessatti sadarkaa ol aanaa qabu. Isaanis Masjiidal Haram kan magaalaa Makkaa keessatti argamu, Masjiidal Nabawii kan Magaalaa Madiinaa keessatti argamu, akkasumas Masjiidal Aqsaa kan Magaalaa Al Quds keessatti argamuudha. Masjiidal Haram, Qiiblaa itti garagallee salaannu waan taheef namuu waahee isaa sirritti beeka. Masjiidannabawiinis Masjiida Nabii keenyaaf jalqaba Magaalaa Madiinaa keessatti ijaarame, akkasumas bakka bulchiinsi Islaamummaa jalqabaa itti eegalame waan taheef waahee Masjiida kanaatis hedduun keenya ni beekna. Masjiidal Aqsaa hoo?
Masjiid Al Aqsaan Masjiidota gurguddoo amma dubbanne lameenitti aanee, masjiida sadarkaa guddaa qabuudha. Seenaa islaamaa keessattis masjiida seenaalee gurguddoo hedduun beekamu. Masjiidni kun Biyya Falasxiin, Magaalaa Al Quds keessatti argama. Masjiid al Aqsaan walitti bu’iinsa amantiilee gurguddoo sadan; Kiristaanummaa, Juudaahiizimii, fi Islaamummaa ta’ee jira. Kanaaf Waa’ee Masjiida kanaa beekuun Muslimotaaf barbaachisaadha. Mee Masjiid Al Aqsaa gabaabinaan isinii seenessina. Qalbiin nu faana bu’aa.
Masjiid Al-Aqsaan Magaalaa Al-Quds ykn Jerusaalam keessatti Argama. Magaalaan tun Muslimootaaf seenaa guddaa qabdi. Magaalaan tun eddoo dhaloota nabiyyoota hedduuti. Nabi Daawud (AS) fii nabi Suleeymaan (AS) magaalaa tana keessatti dhalatan. Nabi Iisaan (AS) ammoo magaalaa tana keessatti ummata barsiisee jira. Rasuulli Rahmataa Nabi Muhammad ﷺ , Halkan gama samii imalan Magaalaa tanarraan deeman. Deemsa halkanii saniin Nabiin keenya ﷺ Makkaa irraa gara Magaalaa tanaa eega dhaqanii booda, achirraa gara Samii bahan. Samiirraahis karuma kanaan deebi’anii gara Makkaa dhufan. Kanaaf magaalaan Al Quds, onnee Muslimootaa keessaa bakka guddaa qabdi.
Yeroo Rasuulli ﷺlubbuun jiranitti, Muslimoonni waa’ee Iyyarusaalam Heddus hin beekan. Waa’ee deemsa Israa fi Mi’raajaa yoo taate malee, namni magaalaa Al Quds tanaaf xiyyeeffannaa kennu hin turre. Garuu Eega Rasuulli ﷺ gama aakhiraa godaananii booda, Bulchiinsi muslimootaa babal’ataa deeme. Waraanni Umar ibn al Khaxxaabiin (RA) ergame magaalaa Al Quds eega baneen booda, Magaalaan tun Muslimootaaf akkaan barbaadamtuu tahaa dhufte. Eddoon Masjiidal aqsaan jiru ammoo, muslimotaaf daran bakka akkaan barbaachisaa fi wiirtuu baruumsaa ta’uu jalqabe. naannoon masjiidni kun irra jiru Muslimootaaf qofa osoo hin taane, Kiristaanaa fi Yahuudaatiifis barbaachisummaa guddaa qaba. Haga arraattis amantiileen sadan kunniin bakka kanarratti walii galuu dadhabanii jiran. Eega Biyyi Israa’el jedhamtu hundeeffamtee as ammoo, sababuma Masjiida kanaatiin warraaqsi Intifaadaa jedhamuun beekamu yeroo lama worraaqfamee jira. Iddoon kabajaa guddaa qabu, kan amantiileen addunyaa gurguddoon 3 irratti wal dhaban kun iddoo akkamiiti. Maaliif amantiileen hundi iddoo kana barbaadu? Gaafilee kanniiniif deebisaa kennuuf if booda deebinee seenaa qorachuu barbaachisa.
Masjiidal Aqsaa namni jalqaba ijaare Nabi Suleeymaani. Nageenyi Rabbii isarra haa jiraatuutii. Masjiinni inni jaare kun Yeroo dheeraaf eega akka masjiidaatti tajaajileen booda, koloneeffattoonni Roomaa dhufanii naannoo Falasxiin koloneeffatan. Achi booda naannoon kun jeeqamuu jalqabe. Roomaawwan awaama turan. Koloneeffattoonni Roomaa eega aangoo qabatanii booda, jiraattota naannoo kanaa hunda cunqursuu itti fufan. Achi booda Yahuudonni Magaalaa Al quds keessa jiraatan fincila kaasan. Koloneeffattoonni roomaatis tana sababaa godhachuudhaan, masjiidicha barbadeessan. Yahuudota magaalattii keessa turanis magaalattii keessaa ari’anii baasan. Naannoo Masjiinni kun irraa diigamettis, balfa garagaraa gatuu jalqaban. iddoon ibaadaa Rabbiitiif ijaarame kun, iddo balfi itti gatamu tahuuf dirqame. Bakki kunis irraanfatamee qalbii ummataa keessaa bahe.
Umar Ibnul Khaxxaab fii Masjiid Al Aqsaa
Eega yeroo dheeraatii booda, khaliifaan 2ffaan Umar Ibnul khaxxaab (RA), eega magaalaan Al Quds harka Muslimootaa seentee booda gama magaalattii deeme. Kana booda hooggantoota Magaalattii bira dhaqee, “mee iddoo Nabi Daawud fi nabi Suleeymaan (AS) Rabbiin itti gabbaraa turan bira na geessaa. Akkasumas bakka Nabiin keenya gara Samii ittiin bahan natti mul’isaa” je’ee gaafate. Wanti itti mul’isan garuu bakka ibaadaa hin fakkaatu. Balfi naannoo sanitti gatame naannoo san guutumaan guututti balleessee jira. Haa ta’u malee Umar ibn A Khaxxaab (RA) akkasumatti dhiisuu hin barbaanne. Manni Rabbii haala kanaan miidhamee arguun isaatti hin tolle. Karaan Salaanni amma salaataa jirru ittiin nuuf dhufe akkana ta’uun isaa heddu isa naasise. Qiiblaan muslimootaa kan duraanii akkanatti irraanfatamuun garaa isa raase. Kanaaf Muslimoota bakka san jiran waliin ta’ee naannoo san qulqulleesse. Kana booda Masjiidal Aqsaa akka ijaaramu godhe.
Naannoon Masjiidal Aqsaan irratti ijaarame kun Haram Al Shariif jedhamuun beekama. Naannoon kun Magaala Al Quds gara bahaatti kan argamu yoo ta’u. Masjiidal Aqsaan ammoo gama kibba Haram Al Shariifitti ijaarame. Masjiidal Aqsaa ammoo kan ijaarsise Umar ibn Al Khaxxaab ture. Masjiidni inni ijaarsises wiirtuu baruumsaa fi ibaadaa tahee tajaajila kennuu eegale. Bara 690 Akka lakkoofsa Miilaadiyaatti ammoo Hoogganaa mootummaa Umaawiyyaa kan ture Abdulmalik binu Marwaan, naannoo Masjiidichaa san bal’isee ijaare. Dabalataan AbdulMalik binu Marwaan Masjiidal Aqsaa irraa meetira 200 gara kaabaa ol siiquun Masjiidassakraa ijaare. Namoonni hedduun Masjiidal Aqsaa jechuu isa Abdul Malik ijaare kana seehu. Masjiidni inni ijaarsise kun yeroo heddu Masjiidal Aqsaa jedhamaa namatti himama. Inni kun garu dogongora. Masjiidal Aqsaa jechuun isa Umar ibn Al Kahxxaab ijaarsise yoo ta’u. Halluun bantii isaa ammoo daalacha. Masjiidassakraan kan Abdulmalik ibn Marwaan ijaarsise ammoo Bantii bifa warqii qaba.
Abdul malik Masjiida kana akka masjiida addaatti hin ijaarsisne. Akkuma qaama masjiidal aqsaatti ijaarsise. Masjiidni inni ijaarsise kunis magaalattiidhaaf bareedina addaa kenne. Magaalaan Al Qudsis masjiidicha kanaan beekamti. Bocni Masjiida kanaa roga saddeet kan qabu yoo ta’u, gubbaa isaatti ammoo bantiin meetira 20 dheeratu kan bifa warqii hallame qaba. Abdul Malik Magaalaa tanaaf akkasumas Masjiida kanaaf xiyyeeffannaa guddaa kennuudhaan kunuunsa godhee ture. Mootummaan Umaawiyyaatis ijaarsaaf xiyyeeffannaa guddaa kennaa waan tureef, Magaalaan AlQuds fi Masjiidal Aqsaan kunuunsa guddaa argatanii jiru.
Mootummaan Umaawiyaa bara 750tti moohamee mootummaa Abaasiyaatiin jijjiirame. Achi booda Mootummoonni Abbaasiyaa magaalaa bulchiinsa isaanii gara magaalaa Baaghdaad jijjiiran. Jarri Akka Umaawiyaadhaa ijaarsaaf xiyyeeffannaa hin kennine. Haala kanaan Al Qudsii fi Al Aqsaan kunuunsa duraan argataa turan, amma deebi’anii dhaban. Mootummaa Abbaasiyaarraa xiyyeeffannaa dhabanis
Masjiidni Al Qasaa fi Magaalaan Al Quds ummata muslimaa irraa kunuunsa guddaa argatanii jiran. Ummanni Muslimaa magaalaa tanaa fi masjiida kana daaw’achuudhaaf garas deemuu hin dhiifne. Makkaa fi Madiinatti aansuudhaan bakki muslimoonni hedduminaan walitti qabaman magaalaa tana taate. Haga jaarraa 10ffaatis haalli kun akkasumatti itti fufe, yeroo kanatti sababa sosochii lafaa Magaalaa Al Quds mudateen, Masjiidichi xiqqoo miidhamus, ijaarsi garagaraa godhamaafii haga arraa turuu danda’ee jira.


text:
Namoonni dhibbaan laka’amu wixata galgala buufata poolisii kutaa Minnisootaa fuulleetti wal ga’uu dhaan ajjeechaa poolisiin raawwate balaaleffataniiru.
Poolisiin Minniyaapolis ganda Brooklin Paark senter jedhuu jamaa wal ga’I bittimsuu yaaluuf jecha meeshaa nama hin ajjeesne kan sagalee guddaa fi ifa guddaa qabu akkasumas gaaza itti biifuun gargaarame.
Poolisiin ennaa hiriirtota mormii buufata poolisii sana irraa fageessuuf yaalutti hiriirtota waliin walitti bu’e.
Angawoonni akka jedhanitti hiriirtota keessaa hangi tokko poolisiitti waa darbataa turan, kanneen 40 ta’an to’annaa jala oolaniiru. Mormiin sun kibxata har’aa ganama jalqabe.
Daunte Wright, dargaggoo umurii waggaa 20 lammii Ameerikaa hidda dhalata Afriikaa yoo ta’u dilbata ibsaa traafikii irra dhaabatee ennaa jiruu ajjeefame.
Hoogganaan poolisii Brooklyn Center Tim Gannon akka jedhanitti polisiin sun dogoggoraan dhukaa’aa elektrikaan hojjetu kan yeroof of nama wal’aalchisu se’uu dhaan itti dhukaaste jedhan.
Waajjirri qorannaa yakkaa kutaa sanaa waa’ee dhukaasa sanaa qorataa jira.kan umuriin waggaa 26 polisiin dhukaasa sana raawwatte yeroof hojii dhaabdee jirti.
Bulchaan Brooklyn Center Mike Elliott poolisiin sun hojii irraa ari’amuu qabdi jedhan. dogoggora lubbubu namaa galaafatuuf obsa hin qabnu. Haqi akka mirkanaa’uufis waan dandeenye mara ni goona jedhan.
Obboleessi Wright, Dallas Bryant sirna dungoo qabsiisuu kaleessa galgalaa irratti argamuun akka jedhetti poolisiin attamiin qawwee dhugaa fi kan laastikaa walii wallaala.
Prezidaant Joo Baayiden akka jedhanitti qorannaan maal akka uumame adda ni baasaa jedhanii saamicha mormii sana booda raawwate garuu sirrii miti jedhan. naaa fi tasgabbiin akka bu’un gaafadha jechuu dhaan Baayiden Wixata kaleessaa Wahite House keessatti tuuta oduuf ibsanii, kan nagaa fi tasgabbiin akka jiraatu gaafatan harmee Dauntee dhaggeeffachuu qabna jedhan.


text:
Shakkamtoonni Jaatamii sadii to’annaa jala oluu isaanii abbaan alangaa Federaalaa obbo Birhaanuu Tsaggaayee Wiixata darbe beeksisanii jiran. Kanneen keessaa soddomii ja’a dhiittaa mirga namoomatiin digdamii torba immoo malaa maltummaan shakkamanii akka ta’e ibsamee jira.
Manneen dhoksaa 7 kan yakki dararaa adda addaa keessatti gaggeeffamaa ture Finfinnee keessa akka jiranis akan ibsan Obbo Birhaanuun yakki humnaan gudeeddii, reebicha sukkanneessaa, miidhaan qaamaa, dhabamuun namootaa fi ajjeechaanis raawwatamuu ibsan.
Gama biraatinis miseensota paartilee siyaasaa garaa garaa dirqamaan miseensummaa paartii keessaa akka ba'an, akkasumas meeshaa waraanaa isaanii hin taane akka isaanitti akka mallatteessan dirqisifamaa turaniiru.
Shakkamtonni to’annaa jala oolfamanis seera duratti dhiyaachuu kan jalqaban ta’uun ibsamee jira.Kan ilaalchisee abukaatoo dhunfaa ka ta’an obbo Wandimmuu ibsaa maal jedhu?
Caqasaa.


text:
Qajeelfamoota Bu’uuraa Asmaa’a Wa Sifaata-Kutaa 1
Bismillah Rahmaani Rahiim
Faaruu fi galanni Rabbii Guddaa maqaalee babbareedoon waamamuu fi amaloota gugguutuun ibsamuuf haa ta’uu. Amaloonni guutuun hanquu hin qabne hundi kan Isaati. Amaloota hanquu hunda irraa qulqulluudha. Namni Gooftaa ofii maqaalee fi amaloota Isaatiin beekee, gammachuu fi nageenya dhiyootti hixatee argata. Maqaalee fi Sifaata Rabbal aalamiina sirritti baruuf jalqaba irratti bu’uurri akka nu barbaachisu yeroo darbe ilaalle turre. Bu’uuraalee kanninitti seenuun dura mee hiika maqaalee fi sifaata haa ilaallu. Namni hiika jechaa yoo beeke, ergaa jecha sanii sirritti hubata.
Maqaan maal akka ta’e hundi keenya ni beekna. Maqaa jechuun kan wanti tokko ittiin waamamuudha. Amma mee caalatti waa’ee sifaata haa ilaallu. Hayyoonni sifaata (amaloota) Rabbii akkana jechuun hiiku:
“Sifaata jechuun Zaata Rabbitiin kan dhaabbatee fi wanta biraa irraa Isa kan adda baasudha. [Sifaanni kunniinis] Qur’aanaa fi hadiisa keessatti kan dhufaniidha.”[1]
Zaata jechuun haqiiqaa wanta tokkoo fi nafsee isaa[2]. Ingliffaan “Self” jechuun hiika[3]. Zaata namaa yommuu jennu qaama isaa guutuu fi nafsee isaati. Zaata Rabbii immoo ibsuu hin dandeenyu. Sababni isaas, nuti Rabbiin subhaanahu wa ta’aala addunyaa tana keessatti hin arginu. Zaatni Isaa akkana jenne gonkumaa dubbachuu hin dandeenyu. Qur’aana keessatti, “Wanti Isa fakkaatu tokkollee hin jiru. Inni Dhagahaa, Argaadha.” (Suuratu Ash-Shuura 42:11) “Kana jechuun uumamtoota Isaa irraa wanti Rabbii olta’aa fakkaatu tokkollee hin jiru. Zaata Isaatiin, maqaalee Isaatiin, amaloota Isaatiinii fi hojii Isaatiin wanti Isaan wal fakkaatu tokkollee hin jiru.”
“Sifaata jechuun Zaata Rabbitiin kan dhaabbatee…”
Hima kana ibsuun dura mee wanta idaafah jedhamu haa ilaallu.
Akka seer-luga Arabiffaatti Idaafah jechuun maqaa tokko maqaa biratti maxxansuun ykn dabaluun qabeenyummaa akka agarsiisu ykn ergaa addaa akka dabarsu gochuudha. Fakkeenyaf, maqaaleen Allaah fi Rasuul yommuu walitti dabalaman, “Rasuulullah” ta’u. Gara Afaan keenyaatti yommuu deebisnu, maqaalee “Rabbii” fi “Ergamaa” yommuu walitti finnu, “Ergamaa Rabbii” ta’a. As keessatti, maqaan jalqabaa mudaafa (possessed (qabaatamaa)), maqaan lammataa immoo mudaafa ileyh (Possessor (Qabaataa)) ta’a[4]. Fakkeenyaf, Kitaaba Ahmad yoo jenne, “Kitaaba” kan jedhu qabaatamaadha. Kana jechuun kitaabni qabeenya Ahmadi. Ahmad immoo qabaatadha. Kana jechuun Ahmad abbaa kitaabati.
Kana irratti hundaa’un wanti Maqaa Rabbii (Allaah)tiin walitti hidhamu bakka lamatti qoodamu:
1ffaa-Idaafatu Mulk- Walitti daballi qabeenyummaa
2ffaa– Idaafatu Wasaf- Walitti daballi amalaa
Walitti daballi qabeenyummaa jechuun wanti mataa isaatiin dhaabbatu tokko maqaa Rabbiitti dabalamuun qabeenyummaa agarsiisudha. Fakkeenyaf, maqaalee Beyt fi Allaah jedhan yommuu walitti daballu Beytullah ta’a. Afaan Oromootiin: Maqaalee manaa fi Rabbii yommuu walitti daballu “Mana Rabbii” ta’a. Asitti mana Rabbii yommuu jennu mana Rabbiin keessa galu jechuu osoo hin ta’in manni kuni qabeenya Rabbiiti jechuu keenya. Rabbiin qulqullaa’e olta’ee (Subhaanahu wa ta’aalaa)! Mee Qur’aana irraa fakkeenya akkanaa haa ilaallu:
“Ergamaan Rabbiis isaaniin ni jedhe, “Gaala Rabbiitii fi dhugaatii ishii [eeggadhaa]!” (Suuratu Shams 91:13)
Asitti maqaan gaala fi maqaan Rabbii walitti dabalamuun qabeenyummaa agarsiisan. “Gaala Rabbii” kan jechuun gaalli tuni tan Rabbiiti. Rabbiitu ishii uume. Ammas Qur’aana keessatti:
“[Rabbiin] wanta uumee hundaa kan tolchee fi uumama namaas suphee irraa kan jalqabeedha. Ergasii sanyii isaa bishaan dadhabaa baafamee irraa godhe. Sana boodas isa wal-qixxeessee ruuhii Isaa isa keessatti afuufe. Dhageetti, argaa fi qalbii isiniif taasise. Xiqquma galateefattu. ” Suuratu As-Sajdah 32:7-8
Asitti Ruuhi Isaa jechuun Ruuhii Rabbiin uumee jechuudha.
Idaafatu Wasaf– Walitti daballi amalaa- kana jechuun wanta wanta biraatiin dhaabbatuu fi wanta saniif amala ta’uu, adda ofii bakka itti dhaabbatu kan hin qabneedha. Fakkeenyaf, beekumsi, dandeettin wanta biraa irratti maxxanaa malee adda ofii kophaa dhaabbachuu hin danda’u. Beekumsi akka manaa fi gaalaa adda dhaabbachuu danda’aa?
Mee kanas Qur’aana irraa fakkeenya fudhannee haa ilaallu:
“Mushrikoota irraa namni tokko yoo eeggumsa kee barbaade, hanga inni Dubbii (Kalaama) Rabbii dhagahuutti eeggumsa isaaf godhi. Sana booda iddoo nagaha itti ta’utti isa geessi. Kun waan isaan ummata hin beekne ta’aniifi.” Suuratu Tawbah 6:9
Asitti Dubbii (Kalaama) Rabbii bakka jedhutti dubbiin sifata (amala) Rabbiiti.
Garaagarummaan walitti daballi qabeenyummaa fi walitti daballi amalaa jidduu jiru: walitti daballiin qabeenyaa mataa isaatiin kan dhaabbatudha. Fkn, mana Rabbii, gaala Rabbii yommuu jennu, manaa fi gaalli mataa isaanitiin kan dhaabbataniidha. Walitti daballin amalaa immoo mataa ofitiin dhaabbachuu kan hin dandeenye garuu wanta biraa irratti maxxanuun wanta saniif amala ta’uudha. Fkn, Beekumsa Rabbii, Dandeetti Rabbii. Asitti beekumsaa fi dandeettin adda dhaabbachu hin danda’an. Kanaafu beekumsaa fi dandeettin Rabbiif amala ta’u. Gosoonni idaafah lamaan isaanitu maqaa irratti maxxanan dursanii dhufu. Fakkeenya armaan olii keessatti mana, gaala, beekumsa fi dandeetti kan jedhan maqaa Rabbii dursanii jalqaba irratti dhufan.
Kanaafu kana erga hubanne, “Sifaata jechuun Zaata Rabbitiin kan dhaabbatee…” jechuun Rabbiin sifaata Isaatiin wassafama (ibsama); sifaanni Isaa Isarraa adda bahuun kophaa hin dhaabbatan.
“wanta biraa irraa Isa kan adda baasudha.”
As keessatti hojii sifaata akeeka.Rabbiin guddaan olta’e sifaata baay’een of ibsuun gabroota biratti of beeksisee jira. Sifaanni kunniin Khaaliqa wantoota Isaan ala jiran irraa adda kan baasanii fi guutummaa Rabbii ifa godhaniidha. Gabroonni sifaata (amaloota) Isaatiin Rabbin beeku.
“[Sifaanni kunniinis] Qur’aanaa fi hadiisa keessatti kan dhufaniidha.”
Waa’ee sifaataa Rabbii ilaalchisee Qur’aanaa fi hadiisota sahiih ta’an keessatti wanta dhufe qofarratti dhaabbachu qabna. Sifaata Rabbii irraa wanta Qur’aanaa fi hadiisni mirkaneesse qofa mirkaneessina. Imaamu Ahmad akkana jedha: “Eenyullee Rabbiin ibsuu hin danda’u wanta Inni ittiin of ibsee ykn ergamaan Isaa ittiin Isa ibse malee. Qur’aanaa fi hadiisni irra hin darbaman.”
Kana jechuun Rabbiin kan itti ibsan (wassafan) sifaata Inni ittiin of ibseen ykn ergamaan Isaa ittiin Isa ibsee qofaani. Sifaanni kunniin Qur’aanaa fi hadiisa keessatti dhufanii jiru. Qur’aanaa fi hadiisan ala bahuun hin danda’amu.
Qur’aanaa fi hadiisni karaalee sadiin sifaata Rabbii mirkaneessu:
Karaa 1ffaa-Sifaata ifatti dubbachuun
Qur’aana irraa
﴾فَلِلَّهِ ٱلۡعِزَّةُ جَمِيعًاۚ ﴿
“Jabeenyi hundi kan Rabbiiti.” Suuratu Faaxir 35:10
Asitti jabeenyi sifaata (amaloota) Rabbii keessaa tokko.
﴾أَنَّ ٱلۡقُوَّةَ لِلَّهِ جَمِيعٗا ﴿
“Humni hundi kan Rabbiiti.” Suuratu Al-Baqarah 2:165
Asitti humni sifaata Rabbii keessaa tokko
﴾وَرَبُّكَ ٱلۡغَنِيُّ ذُو ٱلرَّحۡمَةِۚ ﴿
“Gooftaan kee Dureessa Abbaa rahmataati.” Suuratu Al-An’aam 6:133
Asitti rahmanni sifaata Rabbii keessaa tokko
Qur’aana keessa aayata akkanaa baay’ee arganna. Akkasumas, hadiisota keesssattis ni arganna.
Karaa 2ffaa- Maqaaleen sifaata of keessatti hammachuu
Aqiidaa Ahli Sunnah wal jama’aa keessatti dhimmoota mirkanaa’an keessaa tokko maqaaleen Rabbii gaggaariin sifaata of keessatti hammachuudha. Maqaaleen hundi amaloota Rabbii of keessaa qabu:
Fakkeenyaf Rabbiin Qur’aana keessatti, Al-Aziiz, Al-Khaaliq, Ar-Rahiim jechuun Of waame jira.
Asitti: Maqaan Al-Aziiz (Injifataa) jedhu amala jabeenya of keessaa qaba.
Al-Khaaliq (Uumaan) amala uumu of keessaa qaba. Rabbiin Uumaa wanta hundaa waan ta’eef uumun amala Isaati.
Ar-Rahiim amala (sifata) rahmataa of keessaa qaba. Rabbiin ar-Rahiim waan ta’ef rahmata namaaf gochuun amala Isaati.
Maqaaleen Rabbii sifaata Isaa irraa kan bahaniidha.
Karaa 3ffaa- Hojii yookiin sifaata san wanta agarsiisu ifatti dubbachuu
Qur’aana keessatti akkana jedha:
﴾ وَكَلَّمَ ٱللَّهُ مُوسَىٰ تَكۡلِيمٗا ﴿
“Rabbiin haasofsiisa [kallatti] Muusaa haasofsiise” Suuratu An-Nisaa 4:164
Asitti Rabbiin haasawuu ykn dubbachuu agarsiisa. Kanaafu, haasofti ykn dubbiin sifaata (amaloota) Isaa keessaa tokko.
“Dhugumatti Rabbiin waan fedhe murteessa.” Suuratu Al-Maa’ida 5:1
Asitti fedhiin sifaata Isaa keessaa tokko.
“Namni osoo beeku mu’mina ajjeese, jazaan isaa achi keessatti kan hafu ta’e Jahannami. Rabbiinis isa irratti dallanee isas abaare jira. Adabbi guddaas isaaf qopheesse.” Suuratu An-Nisaa 4:93
Asitti dallansun sifaata Rabbii keessaa tokko.
“Rabbiin ni jedha, “Kuni Guyyaa warra dhugaa (saadiqiin) dhugaan isaanii [isaan] fayyaduudha. Isaaniif Jannattoota jala isaanii laggeen yaa’antu jira, yeroo hundaa achi keessa jiraatu. Rabbiin isaan irraa jaallateera. Isaaniis Isarraa jaallataniiru. Suni Milkaa’inna guddaadha.” Suuratu Al-Maa’ida 5:119
Asitti jaallachun sifaata Rabbii keessaa tokko.
“Dhugumatti, Gooftaan keessan Rabbiidha, Kan samii fi dachii guyyoota jaha keessatti uumee ergasii Arshii irratti [olta’iinsa Isaaf maluu] ol ta’eedha.” Suuratu Al-A’araaf 7:54
Asitti Arshii ol olta’uun (Istiwaan) sifaata Rabbii keessaa tokko.
Waa’ee sifaata hanga kana yoo barre, In sha Allaah kutaa itti aanu keessatti bu’uuraalee asmaa’a fi wa sifaata ni ilaalla.
Hubachiisa: Wanti asi olitti barreesse wanta ofirraa fuudhee as godhe osoo hin ta’in, Qur’aana fi hadiisa irratti hundaa’un wanta hayyoonni beekkamoon kan akka sheykul Islaam ibn Taymiyaan lafa godhaniidha. Hanga danda’amuun gara Afaan Oromootti hiikuf yaale jira. Hanqinna hundaaf Rabbiin araarama kadha. Dhugumatti wanta armaan olitti eerre sirritti hubachuun shubuhaat baay’ee namarraa oofa. Namoonni hundi hubanna wal-qixaa waan hin qabneef tarii wantoota armaan olitti eerre hunda hubachuu dhiisu danda’u. Dubbistoonni sirritti hin hubatin yoo jiraattan, kitaaba barreefamni kuni irraa fudhatame, nama beekumsa amantii fi Arabiffaa qabu akka isiniif ibsu osoo gaafattani irra gaariidha. Kitaaba kana linkii kana irraa buusu dandeessu: Fuula 12-18 fi 25-29 https://ia800809.us.archive.org/12/items/FP54554/54554.pdf
Guduunfaa
☝Sifaanni Rabbii kan Inni ittiin of wassafe (ibsee) fi Isarraa adda bahuun kophaa dhaabbachuu kan hin dandeenyedha. Fkn, Beekumsi, dandeettin, jabeenyi, jaallachuun, dallansuun, dubbachuun, arguun, dhagahuun, rahmanni, uumun, fedhuun, araaramuun fi kan biroo Qur’aana fi hadiisa keessatti dhufan sifaata Rabbiiti.
☝Maqaaleen maqaa Rabbii irratti maxxanan gosa lama.
1ffaa-Idaafatu mulk- walitti daballi qabeenyumma. Kuni qabeenya agarsiisa. Kana jechuun wanti kuni kan Rabbii ta’uu fi Rabbiin wanta kana uumu agarsiisa. Kuni yeroo baay’ee wanti kuni kabaja qabaachu agarsiisa. Fkn, Beytullah (Mana Rabbii). Kana jechuun manni kan Rabbiiti. Manneen jiran keessaa manni kuni kabajamaadha. Masjiinni Haramaa Makkaan keessatti argamu Beytullah jedhama. Sababni isaas, Masjinni kuni dachii irratti mana hundarra kabajamaa ta’eedha.
2ffaa-Idaafatu wasaf-walitti daballi amalaa- Kuni maqaa Rabbiitiin walitti dabalamuun amala Rabbii agarsiisa. Beekumsa Rabbii yommuu jedhu beekumsi amala Rabbiiti.
☝Garaagarummaan idaafah lamaan kanniin jidduu jiru: walitti daballiin qabeenyummaa wanta Rabbiin uumee fi adda ofii dhaabbachuu kan danda’uudha. Gaala Rabbii, mana Rabbii yommuu jedhu gaalaa fi manni wanta uumamanii fi adda dhaabbachu kan danda’aniidha. Walitti daballiin amalaa immoo kophaa dhaabbachu kan hin dandeenye fi Rabbiif amala kan ta’eedha. Amalli kuni wanta uumame miti. Kana irra, amala Rabbii yeroo hundaa Isa waliin turuudha. Beekumsa Rabbii, Dandeetti Rabbii. Beekumsaa fi Dandeettin amaloota Isaati.
☝Qur’aana fi hadiisa keessatti karaalee sadiin sifaanni (amaloonni) mirkanaa’anii jiru:
Karaa 1ffaa-Sifaata ifatti dubbachuun
Karaa 2ffaa- Maqaaleen sifaata of keessatti hammachuu
Karaa 3ffaa- Hojii yookiin sifaata san wanta agarsiisu ifatti dubbachuu
Kitaabban wabii
[1] Sifaatu ilaahiyyati-fuula 12-18, 25-29
[2] Sharihu Risaalat Tadmuriyyah-fuula 153,
[3] https://www.almaany.com/ar/dict/ar-en/%D8%B0%D8%A7%D8%AA/
[4] Learning Arabic Language of the Quran fuula 95-96